Сўнгги икки кунда икки нафар ички ишлар органи ходими коронавирус туфайли вафот этган. Kun.uz манбасининг хабар беришича, бу пандемия бошлангандан бери коронавирус сабабли рўй берган учинчи ўлим ҳолатидир.\n13 июль куни Тошкент шаҳар ИИББ Ахборот технологиялари, алоқа ва ахборотни ҳимоялаш бўлими бошлиғи ўринбосари майор Аълохон Абзалович Шамаҳмудов 36 ёшида ҳаётдан кўз юмди.\n14 июль куни эса Ички ишлар вазирлиги Миграция ва фуқароликни расмийлаштириш бош бошқармаси бўлими бошлиғи подполковник Шавкат Насирович Нафасов 48 ёшида вафот этди.\nИчки ишлар вазирлиги, шунингдек, Тошкент шаҳар ИИББ раҳбарияти ва шахсий таркиби марҳумларнинг қариндош ва яқинларига таъзия изҳор этган. Лекин бу ходимларнинг ўлими сабаби келтирилмаган.\nСоғлиқни сақлаш вазирлиги маълумотларида ҳам бу ўлим ҳолатлари қайд этилмаган. Манбанинг хабар беришича, бу ходимлар коронавирусдан вафот этгани ошкор қилинмаяпти. Расмий қайдларда уларнинг ўлими сабаблари сифатида бошқа касалликлар кўрсатилган.\nМанбанинг таъкидлашича, пандемия давридан бери уч нафар ички ишлар ходими коронавирус инфекциясини юқтириш оқибатида ҳаётдан кўз юмган. Ички ишлар тизимидаги илк ўлим ҳолати ҳам ҳужжатларда коронавирус туфайли юз бергани кўрсатилмаган. Марҳумда кўплаб ҳамроҳ касалликлар бўлгани учун ўлим сабаби сифатида шундай касалликлар кўрсатилган.\nСанитария-эпидемиология назорати давлат инспекцияси бошлиғи Нурмат Отабеков 13 июль куни АОКА ҳузуридаги штабда бўлиб ўтган брифингда Ўзбекистонда коронавирусдан вафот этаётганларнинг сони яширилмаётгани таъкидлаган эди.\nИИВ ижтимоий тармоқларда ислом динига ёт бўлган ғояларни тарғиб қилиш оқибатларидан огоҳлантирди\nKun.uz ходими ва ИИБ ходимлари ўртасида низо келиб чиқди. Журналистнинг ўзи бу ишга касби аралаштирилмаслигини сўрамоқда


Анжуманда мамлакатимиз ташқи сиёсий фаолияти 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси асосида изчил олиб борилаётгани қайд этилди. Бинобарин, ушбу дастуриламал ҳужжатда хавфсизлик, миллатлараро тотувлик ва диний бағрикенгликни таъминлаш, чуқур ўйланган, ўзаро манфаатли ва амалий руҳдаги ташқи сиёсат юритиш устувор йўналиш сифатида белгиланган. Унда давлатимиз мустақиллиги ва суверенитетини мустаҳкамлаш, Ўзбекистоннинг ён-атрофида хавфсизлик, -барқарорлик ва аҳил қўшничилик муҳитини шакллантириш, мамлакатимизнинг халқаро нуфузини мустаҳкамлашга алоҳида эътибор қаратилган.\nҲаракатлар стратегиясини Халқ билан мулоқот ва инсон манфаатлари йилида амалга оширишга оид Давлат дастурига биноан, жорий йилда хорижий ҳамкорлар билан -сиёсий-дипломатик соҳадаги ҳамкорликни ривожлантиришга доир “Йўл хариталари”ни ишлаб чиқиш, Ўзбекистоннинг хорижий ҳамкорлар билан 2017 йилга мўлжалланган савдо-иқтисодий, инвестициявий, технологик ва молиявий-техник ҳамкорлигини тубдан такомиллаштириш ва кенгайтириш бўйича аниқ саъй-ҳаракатлар бажарилаяпти. Маърузачилар Ҳаракатлар стратегияси кенг жамоатчилик муҳокамаси асосида ишлаб чиқилганини ҳамда унинг асосий қоидалари БМТ саммитида қабул қилинган Барқарор ривожланиш мақсадларига мос эканини таъкидлашди.\nЎзбекистон ташқи ишлар вазири бугунги жадал ўзгараётган глобал шарт-шароитларда, авваламбор, халқимиз хавфсизлиги ва осойишталиги учун дипломатия ҳамда ташқи сиёсатнинг барча чора-тадбирини ишга солиш асосий вазифалардан эканлигини кўрсатиб ўтди. Бунда Ўзбекистон атрофида фаровонлик камарини шакллантиришга алоҳида аҳамият қаратилади. Бугунги кунда худди шундай ёндашув асосида иш олиб борилмоқда. Ўзбекистон Марказий Осиё минтақасида жойлашган қўшни мамлакатлар билан очиқ, дўстона, мустаҳкам ва прагматик сиёсат олиб бораётгани ҳам бунинг яққол тасдиғидир. Бундан ташқари, мамлакатимиз иқтисодиётини ривожлантириш учун қулай шарт-шароит яратиш, жумладан, инвестициялар жалб қилишни кўпайтириш, ташқи бозорларга олиб чиқадиган транспорт йўлакларини ривожлантириш, иқтисодий алоқаларни кенгайтириш ҳам ташқи сиёсатимизнинг асосий йўналишларидан бирига айланди. Яъни ташқи сиёсат шунчаки сиёсат учун эмас, балки халқимиз учун муносиб турмуш даражасини яратиш, юртимизни тараққий топтириш, одамларнинг келажакка бўлган ишончини мустаҳкамлашдек эзгу мақсадларга қаратилгандир, деди маърузачи.\nБуни мамлакатимиз раҳбари Шавкат Мирзиёевнинг Туркманистон, Қозоғистон ҳамда Россияга амалга оширган давлат ташрифлари мисолида яққол кўриш мумкин. Тадбир аввалида ушбу ташрифларга бағишланган видеолавҳа намойиш этилди. Шу билан бирга, мулоқот қатнашчиларига ушбу ташрифларнинг стратегик, сиёсий, иқтисодий аҳамиятлари ҳақида батафсил маълумот берилди.\nҚайд этилганидек, булар мамлакатимиз ташқи сиёсатида яқин қўшничилик ва дўстона муносабатлар устун эканлигини амалда намоён этди. Ташрифлар кенг жамоатчилик, экспертларнинг қизғин муҳокамасига сабаб бўлди. Мазкур мамлакатлар ҳудудлари билан вилоятларимиз ўртасида ҳамкорлик алоқалари кенгайиб бораётгани ва ўзининг амалий натижасини бераётгани ҳам айтиб ўтилди. Бундай конструктив муносабатлар бошқа қўшни давлатлар, жумладан, Қирғизистон ва Тожикистон билан ҳам изчиллик касб этмоқда.\nМаърузачилар Марказий Осиё трансчегаравий дарёларининг сув ресурслари -халқларнинг умумий бойлиги ва мулки эканлигини, миллионлаб инсонлар тақдири, бутун минтақа барқарорлиги ва фаровонлиги шу билан чамбарчас боғлиқ эканлиги боис улардан оқилона ҳамда адолатли фойдаланиш зарурлигини алоҳида қайд этишди.\nТадбирда, шунингдек, Ўзбекистоннинг халқаро майдондаги имижини янада яхшилаш бўйича амалий ишлар олиб борилаётганига урғу берилди. Ушбу йўналишда -хориждаги элчихоналаримиз ва дипломатик ваколатхоналар томонидан муайян чора-тадбирлар амалга оширилмоқда. Ривожланган давлатларда кўргазмалар ташкил этилаяпти, мамлакатимиз ҳудудлари, маданий ва тарихий мероси ҳақида туркум телекўрсатувлар эфирга узатилаяпти, китоблар чоп этилмоқда. Бундан ташқари, юртимизда кечаётган ислоҳотлар, қабул қилинаётган Қонун, Фармон ва қарорлар ҳам мамлакатимизга халқаро миқёсда қизиқишнинг ортишига хизмат қилмоқда. Бу жараёнда оммавий ахборот воситалари, шу жумладан, Халқаро пресс-клубнинг ўрни катта эканлиги айтиб ўтилди.\nОчиқ мулоқотда журналистлар ўзларини қизиқтирган саволларга батафсил жавоб олишди.


3 йил аввал 1584 Абдулазиз Мўмин\nМўъжиза – бу одатдан ташқари ҳодиса бўлиб, бутун инсоният жам бўлиб ҳаракат қилсалар ҳам амалга ошира олмайдиган ишдир. Аслида ожиз қолдирувчи Аллоҳ таолонинг Ўзидир, лекин У илоҳий ваҳий, пайғамбарликнинг рост эканини исботлаш учун уни набий ёки расулнинг қўлида юзага чиқаради. Одамлар пайғамбарни синагандан кейингина унинг даъвоси тўғри эканига ишонадилар.\nМўъжиза икки турли бўлади. Биринчиси – инсон қудрати даражасидаги мўъжизалар. Яъни Аллоҳ таоло амалга ошириш учун одамларга имконият бериб қўйган ишлардир. Шундай бўлишига қарамай, Аллоҳ таолонинг ҳукми устун келиб, унинг уддасидан чиқа олишмайди. Натижада пайғамбарнинг ростгўйлиги исботланади. Масалан, мушриклар ва бошқалар Қуръон оятларига ўхшаш бирор оят келтиришдан ожиз қолдилар. Бунга сабаб Қуръони Каримнинг фасоҳати ва балоғатининг беқиёслиги, услубининг ғаройиблиги, ибораларининг ўзгачалиги эди. Аввалгиларнинг хабарлари, кейингиларнинг воқеалари, ўтмишда ва келажакда рўй берган ва берадиган ғайбий ишлар унда баён этилган эди.\nИккинчи тури – инсон қудрати етмайдиган мўъжизалар. Яъни инсонлар бу турдаги ишларни қилишдан мутлақо ожиздир. Ийсо алайҳиссаломнинг ўликларни тирилтиришлари, Мусо алайҳиссаломнинг ҳассалари баҳайбат илонга айланиши, Солиҳ алайҳиссалом учун катта харсангтош ичидан туянинг чиқиши, Расулимиз алайҳиссаломнинг бармоқларидан сув оқиб чиқиши, у зотга дарахтнинг тилга кириб, иймон калимасини айтиши ва бошқалар пайғамбарларнинг инсон қудрати етмайдиган мўъжизаларидан саналади. Улар тўғрисида саҳиҳ ва ёрқин ҳужжат-далиллар келган. Ойнинг ёрилиши ҳам Пайғамбаримиз алайҳиссалоту вассаломга берилган катта мўъжиза эди. Бу воқеа ишончли хабарлар ҳамда Қуръони Карим ояти билан тасдиқланган: «Соат (қиёмат) яқинлашди ва ой бўлинди». Ойни бўлиш фақат Аллоҳ таолонинг қудрати кўринишидир. Буни бошқача қилиб, Пайғамбарининг қўлида юзага чиққан Аллоҳ таолонинг иши деб атаса ҳам бўлади. Инкор қилувчиларни шунга ўхшаш ишни сизлар ҳам қилинглар-чи, деб баҳсга чорлашнинг ўзи уларга кучлари етмаслигини билдириб қўйиш ва ожиз қолдириш ҳисобланади.\nРасули акрам соллаллоҳу алайҳи васалламнинг мўъжизалари мазкур икки турга тегишли эди. У зот мўъжизаси энг кўп, энг ёрқин ва энг зоҳир бўлган пайғамбар эдилар. У зотга берилган мўъжизаларнинг кўплигидан санаб адоғига етиб бўлмайди. Адади мингта, икки мингта ёки ундан кўп деб белгиланмайди, чунки у зот бир дона сура келтиринглар, деганларида бутун инсонлар ва жинлар ожиз қолишди. Энг қисқа сура Кавсар сурасини олайлик. Унинг ҳар бир ояти фасоҳат чавандозлари ва балоғат пешволарини ожиз қолдирган алоҳида-алоҳида мўъжизалардир. Қуръони Каримдаги бошқа сураларнинг оятлари ҳам худди шундай ожиз қолдириш хусусиятига эга.\nРасулуллоҳ соллаллоҳу алайҳи васалламнинг мўъжизалари икки қисмдан иборат. Биринчиси – қатъий собит бўлган мўъжизалар. Бундай мўъжизалар бизга ёлғонга келишиб олиш иложи бўлмаган жамоат орқали нақл қилинган. Бунга Қуръони Каримни мисол келтириш мумкин. Расулуллоҳ келтириб, ҳужжат қилганликларида, дунё юзини кўришининг у зот билан боғлиқлигида ҳеч қандай ихтилоф ёки шак-шубҳа йўқ. Ким уни инкор қилса, аниқ нарсани била туриб тан олмаган аҳмоқ саналади. Бунинг ҳукми Муҳаммад соллаллоҳу алайҳи васалламнинг дунёда яшаб ўтганларини инкор этиш билан баробардир. Қуръоннинг мўъжизавий калом экани бир қарашдаёқ ўз-ўзидан маълум бўлади. Буни дўст ҳам, душман ҳам тан олган. Валид ибн Муғийра баъзи оятларни эшитганида: «Албатта, унда ҳаловат бор. Албатта, унда гўзаллик ва кўркамлик бор. Унинг замирида яхшиликлар кўп, усти эса серҳосилдир. У инсон сўзи эмасдир», деган эди.\nҚуръоннинг равонлиги, оҳанраболиги, пурмазмунлиги, оятлар назмининг жозибадорлиги, сўзларининг бир-бирига мутаносиблиги, оятларнинг бошланиши ва тугаши юксак балоғат ва фасоҳат даражасида бўлиб, ўзига жалб этиши унинг мўъжиза эканини кўрсатиб туради. Буларни билиш учун ақлни ишлатиш ёки фикр юритиш шарт эмас. У ақлларни ҳайратга соладиган мўъжизавийлиги, тафаккур бойлиги, кенг қамровлилиги ва теран мулоҳаза билан кўзга ташланади. Аллоҳ хоҳласа, буларга алоҳида тўхталиб ўтамиз.\nБиз тарихда машҳур шахслар ва улар ҳақидаги хабарларни иккиланмасдан қабул қиламиз. Масалан, Ҳотами Тойнинг сахийлиги, Антаранинг шижоати, Аҳнаф ибн Қайснинг ҳалимлиги ҳаммага маълум ва машҳур. Чунки уларнинг ҳар бири ҳақидаги хабарлар ўзгаришсиз келган ва шубҳа-гумонга ўрин қолдирмаган. Расулуллоҳнинг айрим мўъжизалари ҳам ана шундай қатъий собит бўлгандир.\nИккинчиси – қатъийлик даражасига етмаган хабарлар билан собит бўлган мўъжизалар. Бу икки турга бўлинади.\nБиринчиси саҳоба ва тобеъинлардан иборат кўп ровийлар томонидан ривоят қилинган, муҳаддислар, сийрат аҳллари ва тарихчилар орасида кенг тарқалган машҳур хабарлардир. Бунга у зотнинг бармоқлари орасидан сув оқиб чиқиши, оз таом ва ичимликнинг кўпайиши, заҳарланган қўй гўштининг тилга кириб гапириши ва шунга ўхшаш хабарларни мисол қилишимиз мумкин.\nИккинчиси озчилик томонидан ривоят қилинган хабарлар орқали собит бўлган мўъжизалар. Ровийлари сони аввалгидек кўп бўлмаса-да, лекин уларнинг юз берганига шубҳа йўқдир. У зотнинг олдларига дарахтнинг келишини, тошларнинг салом беришини, олдларида майда тошларнинг тасбеҳ айтишини шунга мисол қилиш мумкин. Бу воқеалар бизларга озчилик томонидан нақл қилинган бўлса-да, бироқ уларнинг маъноси мутавотирлиги эътиборидан қатъий собит бўлган ривоятлар сирасига киради.\nМаккада Қурайш кофирлари мўъжиза талаб қилишганда Ойнинг бўлиниши ҳодисаси Расули акрам соллаллоҳу алайҳи васалламга мўъжиза қилиб берилди. Бу ҳақда Қуръон ояти аниқ хабар берган: «Соат (қиёмат) яқинлашди ва ой бўлинди». Бундай пайтда гумон тарқатувчиларнинг иғволари, иймонсизларнинг қайсарликлари ва жоҳилларнинг бемаъниликларига аҳамият берилмайди.\n Мўъжиза сўзи лўғатда «ожиз қолдирувчи ҳодиса» деган маънони англатади.\n Қамар сураси, 1-оят.


БМТ: Исроил халқаро қонунларни "қасддан беписанд" қолдирмоқда\n15 апрел 2021, Тошкент вақти: 17:37\nНваи Пиллай яҳудий ҳарбийлари тинч фаластинликлар учун бошпана вазифасини ўтаётган биноларни ўққа тутаётганини айтмоқда.\nБМТнинг Инсон ҳуқуқлари масалалари бўйича Олий комиссари Нави Пиллай Исроилни Ғазодаги ҳарбий амалиёт давомида халқаро қонунларни “қасддан беписанд” қилаётганликда танқид қилди.\nЖеневада 31 июль куни қилган чиқишида Пиллай яҳудий ҳарбийлари Ғазода 250 мингга яқин фаластинлик учун бошпана вазифасини ўтаётган уйлар, мактаблар, касалхоналар ва БМТ муассасаларини ўққа тутаётганини маълум қилди. Бир кун аввал Исроил Жабалия шаҳарчасидаги қочқинлар лагерида БМТ тасарруфида бўлган мактабни ракеталардан нишонга олиши оқибатида 16 киши ҳалок бўлди.\nИсроил Ҳамас ҳаракатини БМТ муассасалари ва бошқа биноларни қуролларни сақлаш ва яҳудий давлатига қарата ракета отиш учун ишлатаётганликда айблаб келади.\nПиллайнинг айтишича, Ғазода 24 кундан бери давом этаётган ҳарбий ҳаракатлар оқибатида 1364 фаластинлик, асосан тинч фуқаролар ҳалок бўлган. Исроил томонидан 56 аскар ва уч тинч фуқаро нобуд бўлган.\nАйни пайтда, Бош вазир Беньямин Нетаньяҳу 31 июль куни қилган чиқишида Исроил Ҳамасга доир ер ости туннеллларини “сулҳ ўрнатилиши ёки ўрнатилмаслигидан қатъий назар” йўқ қилишини билдирди.


Газета Норма маслахатчи / 2016 год / № 51 / Криминалист эксперт ён дафтаридан\nПенсионер Софья Фёдоровна* кўп кексаларда бўлгани каби уйқусизликдан азият чекарди. Шу боис у уйқуга эрта ётмас, акс ҳолда тунги соат 3–4 да уйғониб кетиб, тонг отгунча мижжа қоқмасди. Алқисса, у учинчи қаватдаги квартирасининг деразаси ёнида ўтириб, кечқурунлари уйқуга чўмган шаҳарни томоша қилишга одатланган эди. Қуйида баён этилган воқеа юз берган ўша машъум оқшомда ҳам у тугаётган кунни кузатиб, дераза ёнида ўтирарди.\nМанекен одамга айланди\nСофья Фёдоровна яшайдиган уй рўпарасида, йўлнинг нариги томонида беш қаватли уй бўлиб, унинг биринчи қаватида бир нечта турли хил офис ва дўконлар жойлашган эди. Дўконлардан бири ихчамгина бўлса-да, бироқ баландпарвоз оҳангда «Супер Маркет» деб номланган, икки қисмдан иборат эди: чап томонида қадоқланган озиқ-овқат товарлари, ўнг томонида эса саноат товарлари, шу жумладан кийим-кечак ва пойабзал сотиларди.\nУнинг ёритилган витринасида турли костюмлар алмаштириб кийдириладиган иккита манекен турарди. Ўша куни ҳам, дўкон соат 22 да ёпилгандан кейин Софья Фёдоровна оқшом чўмган шаҳар манзараларини завқ билан томоша қилар экан, тўсатдан витринадаги манекен қимирлаганини илғаб қолди. Аввалига у кўзимга кўринди шекилли деб ўйлади. Бироқ диққат билан қараркан, капюшонли куртка кийган (бунинг устига юзининг ярмини беркитган кўзойнаги ҳам бор) манекен эркак бошини бир томонга, кейин эса иккинчи томонга бурганини, яқиндаги тротуарда ҳеч ким қолмаганда постаментдан сакраб тушиб, дўкон ичига кириб кетганлигини кўрди.\nҲайратга тушган Софья Фёдоровна витринада манекен эмас, балки одам турганлигини тушунди. Нохуш ҳолатни ҳис этиб, у милицияга қўнғироқ қилди ва кўрганларини хабар қилди. Бироқ милиция машинаси милт-милт чироғи ва сиренаси билан тезда етиб келмади. Софья Фёдоровна сохта манекен витринадаги ўз жойини яна эгаллаб олишга улгурганлигини кўрди. Милиция автомобилидан тушган 2 нафар милиция ходими дўкон витринасига яқин келди. Бироқ, манекенлар жойида турганлиги, ойна ва эшиклар синмаганлигини кўриб, милиционерлар, чамаси, қандайдир ваҳимачи қўнғироқ қилгандир деб ўйлашди. Улар машинага ўтириб, қайтиб кетишди.\nЭнг оддий ўғирлик\nУлар билан боғланиш имкониятига эга бўлмаган Софья Фёдоровна аввалига яна милицияга қўнғироқ қилмоқчи бўлди, кейин эса унга нафақат ишонмасликлари, балки устига-устак ёлғончига чиқаришлари мумкинлигини ўйлаб қолди. Унга фақат дўкон витринаси ортида юз бераётган воқеаларни кузатишгина қолган эди. Сохта манекен эса дўкон ичига кириб, токчалардан баъзи товарларни йиғиштирар эди. Иккита катта сумкани тўлдириб, у нима биландир ойнани уриб синдирди. Ойна синиқлари қаттиқ овоз чиқариб тротуарга тўкилди, сигнализация ишлаб кетди. Шунда ўғри сумкаларини кўтариб витринанинг синган ойнасидан отилиб чиқди ва қоронғиликка шўнғиб кетди. Милиция автомобили қайтиб келганда ўғрининг изи ҳам, иси ҳам қолмаган эди.\nҚария дўконни кўздан кечираётганликлари, унинг эгаси келганлиги ва чилпарчин бўлган витринани кўриб бошини чангаллаганлигини узоқ вақт кузатиб ўтирди.\nТергов калаванинг учини тополмай қолди\nКейинги куни унга туман милиция бўлимидан қўнғироқ қилишди ва тезкор ходим ўзини таништириб, тунги воқеа ҳақида суҳбатлашиш учун уйига ташриф буюришга рухсат сўради. Ходим келгач, Софья Фёдоровна унга кўрганларини гапириб берди. Афсуски, оралиқ олис бўлгани боис кекса аёл ўғрининг юзини аниқ кўра олмаган, шу сабабли аниқ тасвирлай олмасди. Бунинг устига ўғрининг бошида капюшон, юзида эса – катта кўзойнак бўлган. Аёл фақат ўғрининг ўртача бўйдан баландроқ ёш эркак бўлиб, озғинлигини айта олди ва унинг кийимини тасвирлади.\n«Асосий» гувоҳ – Софья Фёдоровна дўконда жиноятчининг бирор-бир изи топилган-топилмаганлиги билан қизиқди. Тезкор ходим пойабзал излари топилганлигини (об-ҳаво ёғинсиз эди) айтди, бармоқ изларини топиш мушкул, чунки дўконда турли излар ғоятда кўп бўлган. Уларнинг дўкон ходимларига, эҳтимол, харидорларга ҳам тегишли эканлигини текшириш учун вақт керак. Шунда Софья Фёдоровна ўғри қўлқоп кийганлигини эслаб қолди. Тезкор ходимнинг ҳафсаласи пир бўлди: демак, бармоқ изларини топишга умид йўқ.\nУмуман олганда жиноятчи жуда эпчил ва айёр бўлиб чиқди: у ҳаммасини пухта ўйлаган, манекенни алмаштира олган ва дўконда иш тугаб, барча эшиклар ёпилгунга қадар манекен сифатида витринада турган. У ташқи катта эшик ва орқа эшик нафақат ички қулф, балки ташқи томондан осма қулф билан ёпилишини ҳисобга олган. Шу боис ушбу эшикларни ичкаридан очиб бўлмасди, натижада витрина ойнасини синдиришига тўғри келган.\nКейинги куни дўкон ходимларидан сўраб чиқилганда кеч тушганда кимдир манекенни омборхонага олиб кирганини кўрган сотувчи топилди. У бундан ҳайрон бўлмай, манекенни эртага қайтадан кийинтиришса керак деб ўйлаган. Манекенни у танимайдиган баланд бўйли озғин йигит кўтарган эди, бироқ кийимлар бўлимининг сотувчиси ёрдам сўраб унга мурожаат қилган бўлиши мумкин эди.\nЭрталаб терговчи ва тезкор ходим қўшимча равишда кўздан кечириш учун дўконга келишди. Улар орқа эшик орқали ҳовлига чиқиб, тезда ахлат идишлари ортида ётган «яланғоч» манекенни топишди. Ўғрининг манекенни омборхонага ёки дарҳол ҳовлига олиб кирганлиги, унинг кийимини кийиб витринага қайтганлиги, юзини катта қора кўзойнак, бошини капюшон билан ёпиб олганлиги аниқ бўлди.\nВитринада турган манекенларга кўниккан дўкон ходимлари уларга умуман эътибор бермаганлар. Шу боис ҳам бадният ўғри дўкон ёпилганидан кейин ҳам у ерда қола олган.\nАфсуски, эпчил ўғрини топишга муваффақ бўлишмади – зеро ҳеч ким унинг ташқи кўриниши ва ёшини тасвирлай олмади, изини эса қолдирмаган. Бироқ шундан кейин дўкон ходимлари бошқа дўконлардаги манекенларга ҳам ғоятда эътибор билан қарайдиган бўлишди...\n*Персонаж исми ўйлаб чиқарилган, ҳар қандай мос тушишлар тасодифийдир.


15 май 2021, Тошкент вақти: 13:36\nЎт очишни тўхтатиш ҳақида Мисрда келишиб олинди ва ушбу келишув пайшанба куни кучга киради.\nКелишувга биноан “Ҳамас” Исроилнинг жанубий қисмларига ракеталар отишни тўхтатиш, Исроил эса Ғазода ҳарбий амалиётлар ўтказмаслик мажбуриятини олган. Агар янги тартиб узоқ давом этса, Исроил Ғазога нисбатан киритган санкцияларни ҳам юмшатади.\nЖуда қалтис экани айтилаётган ушбу вақтинчалик сулҳ 6 ой муддатга тузилди ва ушбу муддат тугаганидан кейин яна узайтирилиши мумкин.\nИсроил ҳукумати матбуот котиби Марк Регев Исроил томони Миср ташаббуси билан эришилган сулҳнинг узоқ давом этишига умид қилиб қолишини айтди.\n“Айтилган сўзлар муҳимдир, бироқ савоб ишлар бундан ҳам муҳимроқ. Агар ҳақиқатан ҳам Ғазодан Исроилга қарши адоватли ҳужумлар тугаса, “Ҳамас” Ғазо минтақасига ўз ҳарбийларини жойлаштиришни тўхтатса ва ниҳоят, гаровда қолаётган Исроил аскари Гилад Шалит тақдири ҳал бўлса, бу минтақада мутлақо янги вазиятни кўрган бўлар эдик”,– деди Марк Регев.\nИсроил билан эришилган сулҳ билан “Ҳамас” ҳам катта умидларни боғлаётганини билдирди. Ғазода гапирган “Ҳамас” раҳбари Исмоил Хония Фаластин томонининг барча талаблари бажарилганини таъкидлади.\n“Фаластинликларнинг талаби аниқ-тиниқ эди. Биз бу қамалнинг бекор қилиниши ва агрессиянинг тўхтатилишини талаб этдик. Ишонишимизча, бу талабларимиз бажарилди. Фаластин халқи бу музокаралар ва мулоқотларимиз самарасини йил давомида кўради”,- деди Исмоил Хония.\nЎт очишни тўхтатиш ҳақидаги ушбу сулҳ икки томон учун ҳам қулайдир. Исмоил Хониянинг гапларидан англашилишича, бу сулҳ Исроил билан келиша олган, айни пайтда Исроилни давлат ўлароқ тан олмайдиган “Ҳамас” гуруҳининг нуфузини оширади.\nИсроил ҳукумати матбуот вакили Марк Регев эҳтиёткорлик қилиб ўз ҳукумати фаластинликларнинг эмас, балки Мисрнинг таклифларини қабул қилганини таъкидлади.\nЭришилган сулҳ Исроил билан тўқнашаётган гуруҳлардан жабр кўраётган фаластинликларнинг “Ҳамас” ҳукуматига ўтказаётган босимини ҳам камайтиради.\nЎз навбатида, Исроил Ғазо минтақасига жорий этган шафқатсиз қамал туфайли халқаро танқидлар остида қолиб кетганди. Бундай хавотирларни эришилган сулҳ бир қадар енгиллатади. Чунки келишув доирасида Исроил томони қамални босқичма-босқич бекор қилиш мажбуриятини олди.\nХабарларга қараганда, бир неча кундан сўнг Исроил ва Ғазони туташтирувчи Суфа ва Карний йўлларидан яна маҳсулотлар олиб ўтиладиган бўлади. Айни пайтда Ғазони Миср билан туташтирувчи Рафа пости ҳозирча ёпиқлигича қолади. Чунки Исроил томони Мисрдан Фаластинга қурол-яроғ олиб кирилиши мумкинлигидан хавотирланмоқда.


«Билакдаги смартфон» – Mi Watch чиқяпти: «жонли» сурат ва хусусиятлари - Terabayt.Uz\n5 ноябрь куни Xiaomi йирик тақдимот ўтказишни режалаштирган, унда Mi CC9 Pro смартфони ва унинг глобал бозорга чиқадиган клони – Mi Note 10 моделини кўрсатади. Шунингдек, корпорация бу тадбирида янги повербанк ҳамда Xiaomi Mi Watch ақлли соатини ҳам намойиш этади.\nXiaomi тақдимот арафасида Mi Watch расмий постерларини тарқатди. У ҳам худди Apple Watch (сотиб олиш) каби квадрат шаклда, ҳошиялари ҳам унга ўхшаш ва бошқарув тугмачаси ҳам ўнг томонида. Бир сўз билан айтганда, компания ўзининг «Хитойча Apple» деган тавсифига мос йўл тутган.\nКорпорация раҳбарининг сўзларига кўра, Xiaomi Mi Watch шунчаки смарт-соат эмас, балки «билакдаги смартфон» бўлади. Ушбу гаджет Wi-Fi орқали улана олади, GPS хизматлари билан ишлайди, NFC модули билан контактсиз тўловларга ярайди ва ҳоказо.\nMi Watch харидорларга икки хил – қора ва кул ранг корпусларда таклиф этилади. Унинг нархи ҳозирча номаълум, аммо купертинолик рақибидан анча арзон бўлиши аниқ.\nTerashop.uz интернет-дўконимизда эса 250 000 сўмдан бошланувчи нархларда турли смарт-браслет ва ақлли соатларни сотиб олиш мумкин.\nЎҚИНГ: Apple Watch Series 5 смарт-соати намойиш этилди: нарх ва жиҳатлари\n#"ақлли соат" #Xiaomi #смарт-соат #смартвотч #Xiaomi Mi Watch


Маънавиятни бой бермоқ - халқни бой бермоқдир - zarnews.uz\nМаънавиятни бой бермоқ - халқни бой бермоқдир\nТараққиётда барча ижтимоий муносабатлар реалликдан виртуалликка кўчмоқда. Натижада таълим олиш, иқтисодий ҳамкорлик ва бошқа соҳалардаги барча муносабатларга доир жараёнлар замонавий шаклларда амалга оширилмоқда. Буларнинг барчаси ижобий ҳол, албатта.\nПрезидентимиз раислигида 2021 йил 19 январь куни ўтказилган видеоселектор йиғилишида тараққиётнинг шиддат билан ривожланиб бориши жамият ва давлат ҳаётида кўплаб ўзгаришларга сабаб бўлаётгани таъкидланди. Давлатимиз раҳбари шундай мураккаб паллада ўзлигимизни сақлаб қолиш, асрлар давомида шаклланиб келаётган миллий қадриятларимизга ҳурмат руҳини янада кучайтириш, миллий ғоянинг асл мазмун-моҳиятидан чекинмаган ҳолда яшаш ва фаолият юритиш, лоқайдлик ва бефарқлик каби иллатларга йўл бермаслик, бугунги рақобат майдонида маънавий салоҳияти юксак авлодни тарбиялашда ташқи таҳдид ва хавфлардан ўз вақтида огоҳ бўлиш лозимлиги ҳақида фикр билдириб, асослантирилган таклиф ва ташаббусларни илгари сурди.\nАввало, айтиш жоизки, ўзбек халқининг энг кучли қуроли бу унинг асрлар давомида шаклланган ва умуминсоний қадриятлар асосига қурилган юксак маънавиятидир. Тарих гувоҳки, кучли ва мустаҳкам маънавиятсиз, таълим ва тарбиянинг уйғунлигига эриша олмаган халқ ва давлатнинг келажаги бўлмайди. Чунки маънавиятда халқнинг руҳи ва бутун борлиғи мужассам. Маънавиятни бой бермоқ халқни бой бермоқдир.\nБугунги рақобат майдонидаги мураккаб вазият халқнинг маънавиятини сақлашга алоҳида эътибор бериш лозимлигини тақозо этмоқда. Чунки глобаллашув жараёнида маънавиятимизга ёт бўлган турли ғоя, миллий қадриятларимизга мутлақо тўғри келмайдиган ҳолатлар тобора кенг қулоч ёзмоқда. Бу ҳолат, айниқса, ёшлар ҳаётида кўпроқ кўзга ташланмоқда.\nҲозирги рақамли тараққиёт янги авлоднинг замонавий технологиялар борасидаги билим ва кўникмасини ошириш билан бир қаторда, уларни ўзига тобе қилиш, мустақил фикридан айириш, маънавиятига зид бўлган ишларни қилишга мажбурлаш функцияларини ҳам бажармоқда. Бир сўз билан айтганда, келажак авлоднинг қўлидан энг кучли қуроли – маънавиятини тортиб олмоқда.\nАксарият ёшлар учун китоб илм манбаи вазифасини ўтамай қўйганига, таълим муассасаси зиё маскани сифатида уларни қизиқтирмай қўйганига анча бўлган. Улар ҳозирда илмни ҳам, зиёни ҳам мобиль қурилмалар орқали виртуал тарзда олмоқда. Келинг, интернет тармоғидан фойдаланишнинг маънавиятимизга етказиши мумкин бўлган таҳдидларига эътибор қаратсак.\nБиринчидан, интернет олами ёшларни истеъмолчи мақомига ўтказиб қўйган. Ваҳоланки, виртуал оламдан фойдаланишда истеъмолчилик маданиятини ёшларда юқори даражада шаклланган, деб айта олмаймиз.\nИккинчидан, интернет тармоғида миллий ўзлигимиз ва қадриятларимизга мутлақо тўғри келмайдиган манбалар ва унинг адади беқиёс. Уларни кўраётган истеъмолчи тўғридан-тўғри қабул қилиш орқали миллий ўзлигини таҳдид остида қолдирмоқда.\nУчинчидан, осон пул топиш ва бойлик орттириш ҳақида дастурлар орқали ёшлар ўйлаб кўрмай турли ишларга қўл урмоқда. Хусусан, тик-ток дастури орқали тушунарсиз қисқа лавҳа, турли расм ва кулгили эфирларни суръатга олиш орқали пул ишлаш имконияти яратилмоқда. Буларнинг натижаси ўлароқ, ёшларда таълим олмай туриб ҳам пул топиш мумкинлиги ҳақидаги тушунчалар пайдо бўлмоқда. Лекин буларнинг барчаси вақтинчалик.\nШундай таҳликали даврда миллий маънавиятимизни сақлаб қолиш ва турли таҳдидларга қарши ёшларда мустаҳкам иммунитетни шакллантириш борасида Президентимиз томонидан бир қатор муҳим таклиф ва ташаббуслар билдирилди. Жумладан, биринчидан, Республика Маънавият ва маърифат маркази ишини такомиллаштириш. Ҳақиқатан ҳам, Марказнинг маънавий тарғибот ишларини тизимли равишда олиб бориш, жамиятдаги маънавий бўшлиқни тўлдириш борасидаги ишларини кучайтиришга ҳаётий эҳтиёж мавжуд.\nИккинчидан, “Маънавият тарғиботчиси” ўқув муассасаси негизида – Ижтимоий-маънавий тадқиқотлар институтини ташкил этиш. Негаки, тараққиётнинг муҳим омили – жамият аъзолари орасидаги соғлом маънавий ва ижтимоий муҳит ҳаётга боғлиқ. Шу маънода, ушбу йўналишда илмий тадқиқотлар ва ўрганишларни тизимли олиб бориш, маънавий таҳдидларга қарши курашишнинг илмий асосларини ишлаб чиқиш фавқулодда долзарбдир. Хорижий давлатлар тажрибасига эътибор қаратадиган бўлсак, Япония ва Жанубий Корея каби давлатларда маънавият соҳасидаги ишларнинг тизимлилиги ва ривожланишини таъминлашга хизмат қилувчи муассасалар ташкил этилганининг гувоҳи бўламиз.\nУчинчидан, маънавий-маърифий ишларнинг ягона тизимини яратиш, бу борада мактабгача таълим муассасаларига методик ёрдам кўрсатиш амалиётини жорий этиш ҳам бугунги кундаги энг муҳим вазифалардан бири ҳисобланади. Маънавий-маърифий ишларни ёшларга болалигидан бошлаб бериш уларда маънавий таҳдидларга нисбатан мустаҳкам иммунитетни шакллантиришга хизмат қилади.\nТўртинчидан, маҳаллаларда ижтимоий-маънавий муҳит барқарорлигини таъминлаш масаласи тизимдаги ишларнинг самарасига бевосита таъсир кўрсатмай қолмаяпти. Шу мақсадда Президентимиз ташаббуси билан “Бир зиёли – бир маҳаллага маънавий ҳомий” тамойили асосида ҳар бир маҳаллага профессор-ўқитувчи ва таниқли зиёлиларнинг бириктирилиши маҳалладаги ёшлар ишлашни янги босқичга олиб чиқишга хизмат қилади. Шу билан бирга, бу амалиётнинг жорий этилиши маҳаллаларда маънавий муҳитнинг янада соғломлашуви, ёшларнинг маънавий баркамол бўлиб вояга етишларини таъминлаши, шубҳасиз;\nБешинчидан, маънавият ва маърифат соҳаси ихтисосликларини фанлар классификаторига киритиш таклифини амалга ошириш ҳам маънавий етук кадрларни тарбиялашда муҳим омил бўлади. Маънавият ва маърифат соҳасига тааллуқли бўлган фанларни таълим муассасаларида ўқитиш ўқувчи-ёшларни замонавий билимларни эгаллаши билан биргаликда, миллий маънавиятимиз ва шонли тарихимизга нисбатан ҳурмат, она Ватанга садоқат руҳида тарбиялашга имкон яратади.\nЮртбошимиз томонидан маънавий-маърифий ишлар самарадорлигини ошириш борасида билдирилган таклиф ва ташаббус, эзгу ғоялар халқимиз, айниқса, ўсиб келаётган ёш авлодни глобал хавф-хатар ва таҳдидларга қарши курашда энг кучли қурол билан қуроллантиришга хизмат қилади. Зеро, она Ватанга садоқат, юрт тараққиётига дахлдорлик, оилага бўлган муҳаббат, аввало, соғлом маънавият ва маърифат асосида дунёга келади.\nТошкент давлат юридик университети профессори, юридик фанлар доктори.\nОлий Мажлис ҳузуридаги Қонунчилик муаммолари ва парламент тадқиқотлари институти бўлим бошлиғи.


11:48 / 10.07.2017\nКун.uz сайтида Ўзбекистонда рўй бераётган ўзгаришлар, янги фармонлар ва қонунларга ҳуқуқий муносабат кўринишида шарҳлар, тушунтиришлар бериш орқали аҳолининг ҳуқуқий саводхонлигини оширишга қаратилган мақолалар бериб борилиши йўлга қўйилади. Ўқувчилар қонунчиликдаги мавжуд механизмлар ҳақида огоҳ қилиниб, улардан фойдаланиш ўргатилиши мақсад қилинган.\nШундай мақолалардан биринчиси ҳуқуқшунос Дилором Абдуллаева томонидан тайёрланди.\n«Камолот» ёшлар ҳаракати Қурултойида Президент Шавкат Мирзиёев хориждаги ёшлар, айниқса, ишчи-мигрантлар ҳам Ўзбекистон фуқаролари эканини ва доим давлат ҳимоясида бўлиши лозимлигини таъкидлаб ўтди. Ташқи ишлар вазирлигига хорижий давлатларда ҳам Ёшлар иттифоқи ташкилоти билан биргаликда ёшлар ҳамда фуқаролар манфаатини ҳимоя қилувчи чора-тадбирларни ишлаб чиқишга бир ой муҳлат берилди.\nБундан бироз аввал Қозоғистон ҳудудида автобус ҳалокатида вафот этган ва жабр кўрган Ўзбекистон фуқароларига давлат томонидан ёрдам кўрсатилиб, уларнинг жасадлари олиб келинишига Ташқи ишлар вазирлиги ва Фавқулодда вазиятлар вазирлиги ёрдамида махсус самолёт рейси ташкил қилингани ҳам яқин Ўзбекистон тарихида кузатилмаган ижобий иш бўлиб, давлат фуқаролар учун қанчалик қайғуриши, давлат идоралари ўзларининг Конституция ва қонунларда белгилаб қўйилган фуқаролар манфаатлари учун хизмат қилувчи вазифаларини бажараётганини кўрсатади.\nЯқинда ташкил этилган Халқаро Пресс-клубда Ташқи ишлар вазири Абдулазиз Комилов билан бўлган суҳбатда ҳам хориждаги ва мамлакат ичидаги фуқароларни қизиқтирган кўплаб саволлар муҳокама қилинди. Тушган саволлардан бири Шуҳрат Калонов томонидан Туркманистонда узоқ муддатга озодликдан маҳрум этилган Ўзбекистон фуқаросининг жазони ўташ муддатини Ўзбекистонга кўчириш тўғрисида илтимос бўлди. Аммо Бош прокуратура ходими Хатамов томонидан мувофиқ жавоб берилмади. Жавоб тариқасида айтилган гаплар умумий бўлиб, айнан шу шахсга ёки бошқаларга шунга ўхшаш ҳолатларда қандай амалий ёрдам қилиниши лозимлиги ёки Ўзбекистон ҳукумати қандай кўмак бера олиши тилга олинмади.\nШу ўринда, келинг, Ўзбекистон қонунларига кўра бундай ҳолатларда хориждаги фуқаролар манфаатларини давлат органлари қандай ҳимоя қилиш лозимлиги борасида бироз муҳокама қиламиз.\nЯқингача хорижда Ўзбекистон фуқароларининг давлат ҳимоясида экани амалда сезилмасди. Ўзбекистон фуқаролари Ўзбекистон хориждаги элчихона ва консулликларига иши тушмаслик учун иложи борича ўзини олиб қочиб юрар эди. Халқаро Пресс-клубдаги суҳбатда вазир Абдулазиз Комилов айтганидек, агар асосий вазифалардан бири бу халқаро миқёсда Ўзбекистон обрўсини кўтариш бўлса, унда, албатта, ишни хориждаги ўз фуқароларига бўлган ҳурмат ва кўмакдан бошлаш лозим.\nТуркманистонда озодликдан маҳрум этиш жазосини ўтаётган Ўзбекистон фуқароси мисолига қайтамиз. Масалага ҳуқуқий жиҳатдан ёндашамиз ва қуйидаги саволларга жавоб излаймиз: Бир давлат фуқароси бошқа бир давлатда судга тортилишида халқаро ҳуқуқ нормалари амал қиладими? Бундай ҳолатда давлатларнинг қандай мажбуриятлари бор?\nКонсуллик алоқалари тўғрисидаги Вена Конвенциясига кўра, ўзга давлат фуқаросини судлаётган давлат айбланувчига ўз давлатидан ҳуқуқий ҳимоя олиши мумкинлиги ҳақида маълум қилиши керак. Яъни, биз кўраётган ҳолатни гипотеза қилиб оладиган бўлсак, Туркманистон жиноий жавобгарликка тортилаётган Ўзбекистон фуқароси ўз давлатидан юридик ёрдам ва ҳимоя олиш ҳуқуқига эгалиги тўғрисида Туркманистон томонидан судга тортилаётган шахс хабардор қилиниши керак. Туркманистон, шунингдек, расмий Тошкентга (Ўзбекистоннинг Туркманистондаги элчихонаси орқали) Ўзбекистон фуқароси устидан жиноий иш очилгани ва уларга қўйилган айбловлар тўғрисида хабар бериши шарт.\nЭслатиб ўтамиз, Ўзбекистон ҳам, Туркманистон ҳам Консуллик Алоқалари тўғрисидаги Вена Конвенциясига аъзо давлатлар ҳисобланади (Малайзия ҳам аъзо). Афсуски, Туркманистонда жазо муддатини ўтаётган ватандошимиз ишида бундай процедурал ҳаракатлар амалга оширилганми ёки йўқми, бу ҳақда бизда маълумот йўқ.\nЎзбекистон Республикасининг Фуқаролиги тўғрисидаги Қонунга кўра, Ўзбекистон мамлакат ташқарисида ҳам ўз фуқароларининг ҳуқуқлари, эркинликлари ва манфаатларини ҳимоя қилади. Шунингдек, Ўзбекистон Республикаси ўз фуқаролари олдида масъул ҳисобланади. Ўзбекистоннинг ўз фуқаролари олдидаги бундай бурчини амалга ошириш Ташқи ишлар вазирлигининг тўғридан-тўғри ваколатига киради. Ўзбекистон Ташқи ишлар вазирлигининг Низомига кўра, вазирликнинг асосий вазифаси хорижий мамлакатлар билан муносабатларда Ўзбекистоннинг давлат манфаатларини ва унинг фуқаролари ҳуқуқларини ҳимоя қилишдир. Вазирлик чет мамлакатлар билан алоқаларда дипломатик ваколатхоналар орқали иш кўради.\nЮқоридаги Низомга кўра, дипломатик ваколатхоналар ўзлари бўлган давлатда Ўзбекистон Республикаси ва унинг фуқароларининг манфаатларини халқаро ҳуқуқ ҳамда бу давлатлар билан икки томонлама мавжуд шартномалар ва битимлар, шунингдек, ҳар иккала давлат қатнашчи ҳисобланган кўп томонлама шартномалар доирасида ҳимоя қилади. Дипломатик ваколатхоналарга элчихоналар ҳамда консуллик муассасалари киради. Ўзбекистон Республикасининг Консуллик Уставига кўра, консуллик муассасалари чет элларда Ўзбекистон Республикасининг, Ўзбекистон Республикаси юридик шахслари ва фуқароларининг ҳуқуқ ва манфаатларини ҳимоя қилади. Демак, Ўзбекистон ҳар қандай жиноий жавобгарликка тортилаётган хориждаги фуқаросига ҳуқуқий ёрдам бериши (малакали адвокат билан таъминлаши) ва уларнинг манфаати учун курашиши керак.\nМавзу янада батафсил тушунтириш учун шу соҳада муҳим бўлган мисолга ўтсак. 2013 йилда Малайзия суди Ўзбекистоннинг 3 нафар фуқаросини ўлим жазосига ҳукм қилган эди. Ҳукмга кўра, икки аёл ва бир эркак кишидан иборат ўзбекистонликлар Малайзияга наркотик модда олиб киришда айбдор деб топилган ва мамлакат қонунларига кўра, энг олий жазога лойиқ топилган. Мазкур иш билан боғлиқ хориж оммавий ахборот воситаларини кузатганимизда (Ўзбекистон оммавий ахборот воситалари ёритмаган ҳам эди), Ўзбекистон ҳукуматининг бирор ёрдам кўрсатгани ёки фуқароларининг ҳимояси учун курашгани ҳақида хабарларга кўзимиз тушмади. Мазкур ҳолатда Ўзбекистон давлатининг манфаати бу фуқаролар ҳақиқатдан айтилган жиноятларни содир этган ёки этмаганидан қатъи назар, уларни ўлим жазосидан олиб қолиш бўлиши керак. Чунки, Ўзбекистон 2008 йилда ўлим жазосини бекор қилган ва шундан бери Ўзбекистонда энг оғир жазо тури бу умрбод озодликдан маҳрум этиш жазоси ҳисобланади.\nИнсон Ҳуқуқлари Умумжаҳон Декларациясига кўра, ҳар бир шахс яшаш ҳуқуқига эга. Аммо бу ҳужжат мажбурий кучга эга эмас. Шунинг учун ўлим жазоси кўплаб давлатларда ўта баҳсли масалалардан бири ҳисобланади. Чунки уни қўлловчи ва унга қарши тарафларнинг ўз қарашлари бор. Аммо инсонийлик принципи юзасидан барча инсон ҳуқуқлари ташкилотлари ва инсон ҳуқуқлари қадриятларига асосланган давлатлар ўлим жазосидан воз кечишга бошқа давлатларни ундаб келади. Биз бу мақолада Малайзиянинг ўлим жазосини қўллаш амалиётини баҳолашдан тийиламиз.\nБўлиб ўтган суд ишига доир айрим маълумотларга эътибор қаратсак. Янгиликлардан маълум бўлишича, судланган фуқаролар (ёки уларнинг ҳимоячиси) Малайзияда наркотиклар савдоси учун ўлим жазоси каби қаттиқ жазо берилишини билмаганликларини айтган. Ўзбекистон манфаати ва Ўзбекистон фуқаролари ҳимояси учун курашаётган адвокат агар улар айбдор деб топилганда ҳам, жазони Ўзбекистондаги муқобил жазога алмаштирган ҳолда (умрбод озодликдан маҳрум этиш жазоси) уни Ўзбекистонда ўташларини учун курашиши лозим эди. Одатда, икки ва ундан ортиқ давлатлар жиноий жазоларни амалга ошириш юзасидан ўзаро келишув ва шартномаларга киришади. Масалан, 2006 йил «Евросиё иқтисодий ҳамжамияти доирасида жиноий жазоларни ижро этиш бўйича ҳамкорлик тўғрисида келишув» имзоланган ва Ўзбекистон ҳам унга қўшилган.\nЎзбекистон ва Малайзия ўртасида жиноий жазоларни амалга ошириш борасида бундай келишув мавжуд эмас, аммо 2008 йилдан 2013 йилгача амал қилган Ҳуқуқий Ҳамкорлик Соҳасида Меморандум мавжуд эди. Гарчи Меморандум, асосан, кадрлар алмашинуви ҳамда интеллектуал мулк ҳуқуқларига оид бўлса ҳам, унда умумий манфаатга доир масалалар юзасидан қонун ҳужжатлари билан алмашиш ҳамда томонлар ўзаро келишган ҳуқуқий ҳамкорликнинг бошқа соҳаларида бирга ишлаши белгиланган. Ўзбекистон фуқаролари устидан очилган жиноий ишда адолатни топиш иккала томоннинг ҳам умумий манфаатига киради.Чунки бу манфаатдорлик остида 10 кг наркотик модда қандай қилиб Ўзбекистон божхона назоратидан сезилмасдан чиқиб кетди, деган савол ҳам туради. Шуни таъкидлаш керакки, Меморандум 2013 йил август ойида ўз кучини йўқотган бўлса ҳам, 3 нафар фуқарога нисбатан жиноий иш 2010 йилда очилган ва мана шу 3 йил давомида иккала давлат ҳамкорлик қилиши учун Меморандум амалда бўлган.\nХалқаро ҳуқуқда шу мавзуга тааллуқли машҳур «ЛаГранд» иши мавжуд. Унда Германия фуқароси бўлган икки ака-ука (гарчи 3-4 ёшидан буён АҚШда яшаб келаётган бўлса ҳам) АҚШнинг Аризона штатида қотилликда айбдор деб топилади ва ўлим жазосига ҳукм қилинади. АҚШ Консуллик Алоқалари тўғрисидаги Вена Конвенциясига амал қилмасдан, бу икки Германия фуқаросига уларнинг Германия давлатидан ҳуқуқий ёрдам ва ҳимоя олиш ҳуқуқи борлиги ҳақида хабар бермайди ва Германия элчихонасига ҳам икки фуқаро устидан жиноий иш очилгани ва уларга қўйилган айбловлар ҳақида маълум қилмайди. Бундан хабар топган Германия АҚШни Бирлашган Миллатлар Ташкилотнинг асосий суд органи – Халқаро Адолат Судига беради. Ўлим жазоси амалга оширилишидан бир неча соат аввал Халқаро Адолат Суди АҚШга ҳукм ижросини кечиктириш тўғрисида ажрим чиқаради. АҚШ судлари эса Халқаро Адолат Судининг ажримини мажбурий деб ҳисобламайди ва ўлим жазосини ижро қилади. Шундан сўнг, Германия АҚШга қарши Халқаро Адолат Судида иш очади ва натижада Халқаро Адолат Суди АҚШ Вена Конвенциясига риоя қилмаган деб топади ҳамда Халқаро Адолат Судининг ажримлари аъзо давлатлар учун мажбурий кучга эга эканлигини расман тасдиқлайди.\nХулоса қиладиган бўлсак, Ўзбекистон фуқаролари ҳақида мисолларда келтирилган уч давлат ҳам Вена Конвенциясига аъзо давлатлар ҳисобланади ҳамда Ўзбекистон, миллий қонунларига асосан, ўз фуқароларини қаерда бўлмасин, мамлакат ичкарисидами ёки ташқарисида, ҳимоя қилиши ва уларнинг манфаатлари учун курашиши, бунинг учун ҳам ҳуқуқий, ҳам сиёсий чораларни кўриши лозим.\nфуқаролар Ташқи ишлар вазирлиги\nТашқи ишлар вазири ўринбосари лавозимидан озод этилди


Ўзбекистонга яна 912 минг доза Sinovac вакцинаси олиб келинди - Daryo\n11:08, 21.10.2021 5835\n21 октябрь куни Sinovac вакцинасининг 912 минг дозаси COVAX платформаси орқали Ўзбекистонга етиб келди, деб хабар беради ЮНИСЕФ Ўзбекистон.\nФото: ЮНИСЕФ Ўзбекистон\nЭслатиб ўтамиз, 20 октябрь куни ҳам COVAX дастури доирасида Sinovac вакцинасининг 864 минг дозалик партияси олиб келинганди.\nМаълумот учун, COVAX ишлаб чиқариш қувватларини шакллантиришни қўллаб-қувватлаш ва марказлашган харидларни амалга ошириш бўйича механизм ҳисобланади. Ҳозирги пайтга қадар мазкур ташаббусга 180 дан ортиқ давлат қўшилган.\n«ЮНИСЕФ ва ҳамкорлар COVID-19 га қарши вакциналарни Ўзбекистон халқи учун янада яқинроқ қилиш операциясида иштирок этишдан мамнун», — дейилади хабарда.\nШундай қилиб, мамлакатда эмлаш жараёнларида фойдаланилаётган жами вакцина 32 195 538 дозани ташкил қилмоқда.\n23 177 998 миллион дозаси ZF-UZ-VAC2001,\n1 726 500 дозаси Pfizer/BioNTech,\n1 976 000 дозаси Sinovac вакцинасидир.\nЭслатиб ўтамиз, Ўзбекистонга Хитойнинг коронавирусга қарши Sinovac вакцинаси келтирилиши мумкинлиги ҳақида 2021 йилнинг май ойида Коронавирусга қарши кураш штаби аъзоси Нурмат Отабеков маълум қилганди. «Жаҳон соғлиқни сақлаш ташкилотининг маълумотларига кўра, COVAX дастури доирасида Хитойнинг ‘Синофарм’ фирмасида ишлаб чиқарилган вакцина — Sinovac вакцинаси Ўзбекистонга олиб келиниши эҳтимоли бор», — деган эди у АОКАда ўтказилган брифингда. 13 октябрь куни эса Туркия ҳукумати томонидан Ўзбекистонга беғараз ёрдам сифатида COVID-19 га қарши Хитойда ишлаб чиқарилган 200 минг доза Sinovac вакцинаси олиб келинган эди.\n19:31, 03.05.2022 117856\n12:05, 26.04.2022 110777\n13:01 Бугун 145\n12:45 Бугун 1372\n12:25 Бугун 2724


Инсон танаси билан тўғридан-тўғри боғланувчи протез пайдо бўлди\n21:55 / 21.03.2016\nМексикалик олим Макс Ортиз Каталан (Max Ortiz Catalan) дунёдаги биринчи инсон танасидаги тўқималарга (суяк, мушак, нерв) тўғридан-тўғри боғланувчи протезни яратди. Тадқиқот Гетеборг (Швеция) шаҳрида жойлашган Чалмерс технологик университетида Салгренс шифохонаси билан ҳамкорликда ўтказилди.\nОлим томонидан яратилган қурилма, инсон танасидаги суяк тўқимаси билан имплант ўртасида тўғридан-тўғри боғланиш амалга оширилиш технологияси-остеоинтеграцияни қўллаш орқали инсон танасининг йўқолган қисми тикланиши имкониятини беради. Аввалроқ, остеоинтеграция фақатгина стоматологияда қўлланилган.\nИмплантацияни амалга оширишнинг ягона шарти бу иммунитет тизимининг қарши реакциясини чақирувчи материаллардан қурилмани ясамаслик хисобланади. Ишлаб чиқилган қурилма инсон суягига титан имплантлари билан уланади ва электродлар тизими эса мушаклар ҳамда асаб толалари билан уланиб, протезга барқарор сигнални юборишга имкон беради. Бу технология аниқ ҳаракатларни амалга оширишда ёрдам беради.\nШвециянинг Хапаранда (Haparanda) шаҳрида истиқомат қилувчи Магнус Ниска шундай протез ўрнатилган дунёдаги биринчи инсон бўлди. Қурилмани улаш бўйича операция унга 2013 йилнинг январ ойида амалга оширилган. Унинг сўзларига қўра, протез унга аввалги хаёт тарзини қайтариб берди ва ишлай олишга имкон яратди.\nМаркуснинг роботлаштирилган қўли нафақат идроқ орқали бошқариш, балки нарсаларни ушлаб, ҳис этиш имконини беради. Унинг сўзларига кўра, у миллион долларли лоттерея билети ютиб олгандек ўзини ҳис этар экан.\n“Титан имплантлари бўйича операциялар ҳозирча фақатгина АҚШ, Европа, Австралия ва Чилида амалга оширилмоқда, бундай технология тиббиётда беморлар учун ишлатиладиган “олтин қоида” бўлиб қолади, деган умиддаман”, - деб таъкидлади Макс.


Тошкентдан мактублар: 'Зулм кечирилмайди!' - BBC News O'zbek\nҚамоқхоналар қандай?- сўрайди Шукрулло оға.\n-Сталиннинг ўлим лагерларига қараганда яхшидир?\n- Мен унинг саволига Навоий битиги билан жавоб қайтардим:\n"Олтин қафас ичра гар қизил гул бутса, Булбулга тикондек ошиён бўлмас эмиш..."\n- Тўғри лекин, бу мен истаган жавобмас.\n- "Ҳақни айтмаслик - хиёнат" деган гапингизга қараб сўзлайми?\n- Агар иқлими демаса, бу қамоқхоналар у лагерлардан фарқ қилмайди. Ўша - ўша: Қонунсизлик, Ҳақсизлик, Зўравонлик, Калтак, Таҳқир...\nМен 16 йилу 7 ой қамоқда бўлдим. Диний-сиёсий маҳкумларга қилинаётган зуғум, зўрлик, таҳқир дунёнинг бирон-бир давлатида йўқ. Инсоният тарихи ҳам бундай зулмни кўрган эмас.\n- Унчаликмасдир? - гапимни бўлди оқсоқол. - Мен буни ўз кўзим билан кўрдим. Мен бу зулм, қийноқларни ўз бошидан кечирдим.\n- Далилсиз гап - жонсиз танага ўхшайди.\n- Талай китобга жо бўладиган мисоллар келтиришим мумкин. Айтсам вақт етмайди. Ҳатто бир ой ҳам. Шунга уч-тўрт мисол билан чекланаман.\n- Қулоғим сенда.\n- 1999 йил 16 феврал куни Тошкентда портлашлар юз берди. Шундан сўнг 3 кун ўтар - ўтмас, мени маҳаллам (Салар) да қора ниқоб кийган каслар ўғирлаб кетишди. Ёруғ кунда, Уриб-тепиб, Бошимга маска кийдириб, Қўлимга кишан солиб... Миллий озодлик учун курашган ва китоблар ёзган ёзувчини шу йил билан банди этишди. Нақадар тубан йўл, Қонунга қарши йўл, Эркка қарши йўл. Мен бошда қора ниқобларни бандитлар деб ўйладим. Аммо?.. Тошкентдан номаълум томонга, 3 соат (балки ортиқдир) йўл босилгач, мени қоронғулик қаърига олиб келиб ташлашди. Шунда мен унинг зиндонлигини сездим. Номаълум зиндон... Бир ярим ой давомида мен бу ерда оёқ-қўлим кишанланган ҳолда ётдим. Калтакдан ҳамма ёғим шишиб, кўкариб кетди. Тирноқларимни қўпоришди. Даҳшатли уколлар қилишди. Уч матра ўлим қопи кийдиришди... Сабаб? Сабаб: "Тошкентни портлатдим" деб ёздириб олиш. Мислсиз босим билан, Мислсиз қийноқ билан, Ҳатто, ҳар қандай тубан йўл билан... - Ишонгим келмайди. - Таққос-ҳақиқат меъзон, сизга қамоқда: "Ватанга ҳиёнат қилдим" деган сўзни ёздириб олиш учун босим ўтказишган. Бироқ куч ишлатишмаган. - Қаердан биласан? - "Кафансиз кўмилганлар" орқали. - Ҳа... Охири нима қилдинг? - Ёзиб бердим. - Қилмаган ишингни-я? - Бир менмас, минг-минглаб тутқун... ёзиб бермаганлар ўлиб қутулишди... Ёзганимдан сўнг, шаҳар прокурори менга (қамоққа олинишим ҳақида) санкция берди. Бир ярим ойни орқага суриб... Бу: Қонунни қайиришми? Синдиришми? Таҳқирлашми? Ўзингиз хулоса чиқаринг. Сохта санкциядан кейин мени номаълум зиндондан Ички Ишлар Вазирлигининг қуёш нури ва ҳаводан мосуво, 15 кундан ортиқ сақланмайдиган ер ости қамоғига олиб тушишди. Олдин - 1994 йилда бу ерда 5 ой 17 кун ётганман. Беш ой-у ўн етти кун!.. Бир менмас. Юзлаб тутқун, Қонундан келиб чиқиб, бир сўз дегин... Синдиради. Ёҳуд... Ёзувчи Эмин Усмоннинг ўлиги қаердан чиққан?. Оддий тутқунларни қўяверинг... Бу гал мени ер ости қамоғида кўп ушлашмади. Тоштурмага, 2 - овулга олиб келишди. Одам устига одам. Оёқ зобитнинг (исмини сир сақлашга сўз берганман) айтишича 27 минг киши. Шундан саксон фоизи диний - сиёсий маҳкумлар. Ҳаммаси 159 - моддаси билан айбланган. Бир оиладан олти - еттитагача банди этилганлар бор. Ўтиришга жой йўқ. Бир ўринга беш - олти тутқун. Емоғи: ювилмаган карам, перловка, оқшоқ, битта - яримта чала артилган чирик картошка... номига ёғ, номига гўшт. Ҳаво етмайди, Сув етмайди, Камера, бадан, уст - бошларни бит, кандала, қурт, сувараклар босиб кетган. Матрас, ёстиқ, бўз простиналарга қон, йиринг, қусуқ доғлари ўтириб қолган. - Ошириб юбормаяпсанми? - Сиз шундай ўйлаяпсизми? - Ҳа. - Афсус... - Давом эт, фақат ҳақни айт. - Юқорида: "Қилмаган ишларни қилдим" деб ёзиб берганлар минг - минглаб дегандим. 9 ой ичида мен бу ерда қайси диний - сиёсий маҳкум билан сўзлашмай, бари "портлашни ўзлари қилишган" дейишди. Навоий, Чирчиқ зоналарида ҳам шу гап. Жаслиқ, Сангородда ҳам. - У ёқларда ҳам тутқунлар кўпми? - Навоийда (46) 4700 та. Чирчиқда (6) ҳам шунча 3 уч қатли шконкалар... ерлар ҳам тўшакларга тўла. Жаслик (камерний систма)да мингга яқин. Сангородда 15 мингдан ортиқ касал ўлим билан олишарди. Яна ўнлаб палаткаларда жон сақлардилар. Эсимда 46-зонада бир ёзги мавсумни ўзида 7 юзга яқин тутқун ичбуруғдан ўлди. Эсимда, Сангородда бир кунда 33 касал жон берди- ҳаммаси ёшлар. Ҳар куни ўлим Ўлим, Ўлим, Ўлим... Агар мустақиллик даврида ўлганлар холис хисобланса, Афғон урушида ҳалок бўлганлардан каммас. Бунга Андижон қирғини қўшилса, буюк бир фожеа кўз олдингизга келади. Буюк фожеа... Тинчлик деган замонда... Зонадагиларнинг учдан бир қисми диний-сиёсий маҳкумлар. 23 та зона... Яна туман, шаҳар, вилоят, турмалари улар билан лиқ. Яна сонсиз-саноқсиз манзил колониялари ва уларнинг сонсиз-саноқсиз филиаллари. Идрок қилинг. Аниқ сон кўз олдингизга келади. Яъни диний-сиёсий маҳкумлар сони. - Эл орасида ҳам: "Ўзлари қилган" деган гап йўқмас, - деди Шукрулло оға, - аммо уларга қарши фикрлар ҳам мавжуд: - Мунчаликка бормас. - Ёлғон. - Исботи қани? - Оға, қамоқхоналарда бунга деярли бир ҳил жавоб беришади: - Замонлар кечсин... - Бироқ Мамадали, "ўзлари қилган" деган иддоа эса: Асоссиз, Қуруқ гап, Туҳмат. Мен беш йил Президент маслаҳатчиси бўлиб ишладим. Ислом Каримов ишчан одам. Элим деб яшайди. Юртнинг обод бўлишини истайди. Албатта уни чалғитувчилар бор, ўрта бузуқлар бор, юрт бузуқлар бор. У бир одам. Унга ҳам қийин. Мен айни шундай гапни Президент аппаратида талай йил ишлаган ёзувчи Ғаффор Ҳотамдан ҳам эшитгандим. Ўшанда мен унга қуйидагича жавоб қайтаргандим: "Ойни этак билан ёпиб бўлмайди". Шундай замон келади. Ҳар ким қилмиши учун: Тарих олдида жавоб беради, Миллат олдида жавоб беради, Зулм кечирилмайди. Қиёматда ҳам! Мен 16 йил 7 ой қамоқда бўлдим. Диний - сиёсий маҳкумларга қилинаётган зуғум, зўрлик, таҳкир, босим дунёнинг бирон-бир давлатида йўқ. Инсоният тарихи ҳам бундай зулмни кўрмаган. Генерал Зокир Алматов даврида Ички ишлар тизими Ўзбекистон қонунларини менсимайдиган, аниқроғи, тан олмайдиган даражага етиб қолди. У ўзини Пиночеттадай ҳис эта бошлади. У ўзини Республика бош прокуроридан ҳам, Олий суду МХХ раисларидан ҳам ортиқ кўра бошлади."Армия"си сафини мислсиз даражада оширди. Маошларини ҳам Нафақаларини ҳам, Мавқеъларини ҳам... Куч биринчи ўринга чиқди. Туҳмат ҳам... Ақл,онг, идрок, виждон, эътиқод, эрк бўғовланди. Қонун жиловланди. Юртда портлашлар содир бўлди. Андижон фожеаси юзага келди. Қама - қама бошланди. Ялпи қама - қама... Тумонат-тумонат кишилар занжирбанд этилди. Ашаддий туҳмат билан. Яъни: Уй - жойларига, машиналари-ю чўнтакларига: Қуроллар тиқилди, Варақалар тиқилди, Бомбалар тиқилди. Яна наша, қора дори, героинлар... Жумладан, менинг уйим билан кабинетимга ҳам тўппонча билан қора дори қўйишди. Ёзувчидан қотил ва банги ясашди. Қани бу ерда қонун? Қонун кучи? Қонун устиворлиги? Тумонат - тумонат кишилар... Ёзуқсиз кишилар Туманлари: Ўлди... Йўқолди... Бунинг сўрови муқаррар! 2001 йилнинг апрел ойида тарихда кўрилмаган бир воқеа бўлди. 36 зонада (Навоий сил касалликлар зонаси) маҳкум зобитни ўлдирди. Нега? Зобитнинг айби билан. Зонада ундан калтак емаган, камситилмаган тутқун қолмаган. Ҳамманинг жонига теккан одамсиёқ бу ваҳший маҳлуққа бундай ҳуқуқни ким берган? Ўз вазифасини суистеъмол қилаётган, одамни қул, йўқ, пашша ўрнида кўраётган генералми? Ҳали бу савол унга берилади. Туманларнинг ёзуқсиз қони шунга олиб келади. Қон тутади... Зобитни махкум ўлдирди. Қийноққа, калтакка, хақоратга чидолмади: Ўлдирди, Ўлдиришга мажбур бўлди. Ҳар қандай жиноий иш қонун йўли билан кўрилади. Лекин? Лекин 36 - зонадан 46 - зонага, янглишмасам, 258 та тутқун синдириш учун олиб келинди. Уриб-тепиб, сўкиб, судраб олиб келинди. Буни минглаб маҳкумлар қатори ўз кўзим билан кўрдим. Йўлдан қон оқди. Инсонлар қони. Бегуноҳ инсонлар қони. 258 махкумдан 6 нафари спорт ускуналарига танғиб боғланди. Ўн бир тутқун ўлдирилди. Ботир қозоқ деган Урганчлик дев йигит қийнаб ўлдирилди. Уни ўша 18 - апрел куни, жон берган куни эрталабки текширувга оёғидан судраб олиб чиқишди. Ҳамма ёғи йиртилган, юз, қулоқ, бурунлари йиртилган, қон эди. Бу келажак сўрови...\nҚонли воқеа давом этаркан, 23 апрел тунда мен билан Муҳаммад Бекжонни диний-сиёсий маҳкумлар билан миҳланган (82 маҳкум ҳамда конвойлару итлар бир вагонда) вагонга тиқишди. Кишанланган ҳолда. Поезд жилди. Қаерга? Эл тили билан айтганда: "Борса келмас"га Яъни Жаслиққа. Қонли воқеани биз орқали жаҳонга ёйилишидан қўрқишган. Буни менга оёқ зобит... шипшиган эди. Шунга бизни Борса-Келмасга этап қилишган.\nЖаслиқда мен 2 ой-у 7 кун бўлдим ва дўзаҳий азобларни бошимдан кечирдим- 24 килограммга озиб кетим. Иймонли ўғлонлар кўз олдимда жон беришди. Айниқса Фарғонада яшовчи, ўзи асли Андижонда туғилган Ғофурнинг ўлими аянчли бўлди. У калтак ва қийноқ азобидан: Бир сиқим суякка айланди, Шолга айланди, Тилдан қолди. Ғофур еган дубинкаларга ҳўкиз ҳам чидолмасди. Унинг бошига қуйилган қайноқ сувлардан фил ҳам ўларди. Бироқ у ҳали тирик эди. Эътиқодидан қайтмади...


Интернетда канал очганлар диққатига! - EFFECT.UZ\n. 00:17 | 27.12.2020\nТелеграм мессенжери ёки ижтимоий тармоқларда канал очиб реклама жойлаштириш орқали пул топадиган ёки тижорий фаолиятга яқин бўлмаган усуллар билан даромад олиш орқали ўзини ўзи банд қилган шахсларнинг қонуний ишлаши учун имконият яратилган. Бунда йилига 223 000 сўм миқдорида солиқ тўлаш лозим бўлади.\n“Бизда интернет орқали тадбиркорликка кўмаклашиш ёки бўлмаса фрилансер фаолият турлари бор. Агарда фрилансер интернет орқали савдо фаолиятидан ташқари бошқа бирор-бир тижорий хизматларни амалга оширадиган бўлса, у учун 67 та фаолият тури белгилаб қўйилган.\n2021 йилдан бошлаб эса БҲМнинг 1 баравари миқдорида тўланиши солиқ сиёсати концепциясида белгиланган ва бу яқин кунларда қабул қилинади”, дейди Шуҳрат Исмоилов.\n“Биринчидан, бу бугунги кунда ўзини ўзи банд қилиб юрганларни қонуний ишлаши учун шароитдир. Иккинчидан, мобил илова орқали текин рўйхатдан ўтганидан кейин уларга “стаж” кетиш имконияти пайдо бўлди. Учинчидан, ўзи ихтиёрий равишда пенсия жамғармасига тўловни амалга оширса, нафақага чиқишида албатта инобатга олиш механизми жорий қилинди.\nАгар рўйхатдан ўтмасдан йиллар давомида ўзини ўзи банд қилган ҳолда тирикчилигини қилиб юрсаю ҳеч қаерда рўйхатга олинмаса, биламизки, пенсия ёшига борганда пенсияга чиқиш имконияти бўлмайди. Улар қарилик нафақасини олади. Яъни бугун эркак киши учун 60 ёш пенсия нафақаси учун белгиланган бўлса, 65 ёшда ҳам улар бюджетдан ҳеч қанақа пул ола олмайди.\nЎзини ўзи банд қилган фуқаро 60 ёшда нафақага чиқишни хоҳласа, рўйхатдан ўтиб ихтиёрий равишда йилда бир маротаба солиқ тўловини амалга ошириши керак бўлади. Ва бу автомат равишда базада қолади ва нафақага чиқишда ҳеч қанақа ортиқча ҳужжат талаб қилинмасдан туриб фақат базани ўзи ҳисоб-китоб қилиб беради”, деди қўмита расмийси.\n“Журналист ва блогерлар баланд овозда адолатни, ҳақиқатни айтиб турмаса, раҳбарларнинг оёғи ердан узилиб қолади” – Шавкат Мирзиёев


Honda Европага мўлжалланган Civic хэтчбекини тақдим қилди\n23:06 / 16.09.2016\nHonda компанияси Civic хэтчбекининг Европага мўлжалланган версиясини ошкор қилди. Автомобилнинг оммавий илк намойиши октябрда Париж автосалонида бўлиб ўтади. Янги модель 2017 йил бошидан сотувга чиқарилади. Модель Британиянинг Суиндон шаҳрида йиғилади.\nСivic-хэтчбек японлар шундай номдаги седан ва купеда қўллаган услубда бажарилган. Автомобиль икки патрубкали тутун чиқариш тизими, аэродинамик спойлер ва ўзига тортувчи бамперлар олди. Салонда янги ўриндиқлар, 7 дюймли сенсор дисплей, иккинчи авлоддаги Connect ахборот-кўнгилочар тизими ўрнатилган.\nАвтомобиль янги платформада қурилган. Бунинг эвазига машинанинг оғирлиги 16 кг га енгиллашган. Автомобиль узунлиги 4497 мм, эни 1800 мм ни, ғилдираклар базаси 2700 мм ни ташкил қилади.\nЕвропада моделнинг базавий версияси 127 от кучи ва бир литр ҳажмга эга бензинли двигатель билан таклиф қилинади. Уч цилиндрли двигатель 6 поғонали механик узатмалар қутиси билан бирга ишлайди. Моторлар қаторидан шунингдек 4 цилиндрли бензинли турбомотор ҳам жой олган. Бу двигателнинг қуввати 180 от кучини ташкил қилади.\nКейинроқ моделнинг кучлироқ Type R версияси ҳам пайдо бўлиши мумкин. Норасмий маълумотларга кўра, бундай модификацияли Civic хэтчбеки 2,0 литрли ва 300 от кучидан кўпроқ қувватга эга двигатель билан жиҳозланади.\nHonda Civic Европа учун версия


Жасур Абдураимов: Футболчилар характер кўрсатишди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жасур Абдураимов: Футболчилар характер кўрсатишди\t09:29, 19 октябрь 2016\tЎзбекистон ёшлар терма жамоаси бош мураббийи Жасур Абдураимов Австралия U-19 термасига қарши (3:2) ўйинда ўз характерини кўрсатгани учун футболчиларга рахмат айтди. Унинг сўзларини ЎФФ матбуот хизмати келтирди. “Бугун жуда қийин рақибга қарши ўйинда муҳим ғалабага эришдик. Ўйиннинг илк дақиқаларидан, то сўнгги дақиқаларгача майдонда қаттиқ кураш кечди. Иккинчи бўлимда жуда қийин вазииятларда жамоа ажойиб ўйин намойиш этди. Сўнгги дақиқаларгача курашган ва ўз характерини намойиш этган футболчилар билан фахрланаман. Бугунги ўйиндаги жасурлик ва матонат учун уларга раҳмат”, - деди Ўзбекистон U-19 терма жамоаси устози.\n“Кейинги ўйинга эртадан тайёргарликни бошлаймиз. Кейинги ўйинда кимлар майдонга тушишини айта олмайман. Ўйинга яқин таркибни аниқлаймиз. Аммо, аниқ айтишим мумкинки, Хитойга қарши ўйинда майдонга тушадиган футболчиларнинг барчаси фақат ғалаба учун ўйнашади”.\n“Биз рақиб танламаймиз. Аввал ҳам айтганимдек, ўзимизнинг ўйинларимиз ҳақида кўпроқ ўйлаймиз. Мақсадимиз ўйиндан ўйинга яхшироқ ва кучлироқ ўйин намойиш этиш. Плей-оффда ким билан ўйнашнинг аҳамияти йўқ. Ҳар қандай рақибга қарши ўйнай олиш керак. Рақиб танлаш яхши эмас. Бу нотўғри ва салбий оқибатларга олиб келадиган фикр”, - деди Абдураимов.\nУфук Талай (Австралия): “Бугун ўйинимиз қовушмади ва хатоларимиз эвазига имкониятни бой бердик. Ўзбекистон ҳимояда яхши ўйин намойиш қилишини ва бизга бугун гол уриш осон бўлмаслигини билар эдик. Хатоларимиз устида ишлаймиз ва навбатдаги ўйинда уларни такрорламасликка ҳаракат қиламиз”.


Итальянча Golden Boy: А Серия ёш иқтидорлари / CHAMPIONAT.asia\n01:12Гнабри учун Манчестернинг икки клуби кураш бошлади 0 00:59Навас А Серияга йўл олиши мумкин 1 00:29Ўзбекистонда ёзги трансфер ойнаси очилди 13 00:05Ана холос! Африка Миллатлар кубоги ёмғир туфайли олти ой ортга сурилди 2 23:46"Милан" Ибрагимович билан янги шартнома имзоламоқчи 1 23:21Эркин агентлардан иборат энг қиммат рамзий терма жамоа 2 23:04Легионерларимиз. Шерзод Файзиев жамоасида нима гап? 0 22:47"Эвертон" собиқ ҳужумчиси Тосун эркин агент сифатида "Бешиктош"га қайтди 0 22:20Қўшни мамлакатларнинг чемпионатларида нима гаплар? 6 22:03"Барса" "Челси"дан Алонсони харид қилмоқчи. Аспиликуэта бўйича музокаралар тўхтатилган 0 21:52Беларусь чемпионати. Бобир Абдихолиқов "Энергетик-БГУ"ни мағлубиятдан қутқариб қолди 4 21:32Нето "Барселона"ни тарк этади 1 21:15"Рома" Челик учун 7 миллион евро тўлайди 1 20:59"Лилль" ПСЖ ҳимоячиси учун 5 миллион евро таклиф қилди 0 20:41Бернарду Силва "Барселона"га ўтишни истамоқда 2\nИтальянча Golden Boy: А Серия ёш иқтидорлари\nТеглар : Golden Boy Италия А Серия\nАнъанага кўра, июль ойи ўрталарида энг яхши ёш ўйинчига бериладиган "Golden Boy" соврини учун 100дан ортиқ номзодлар эълон қилинди.\nЎтган мавсум Педри ("Барселона" ўйинчиси) мукофотга сазовор бўлган эди. Бу гал даъвогарлар орасида А Сериянинг бир нечта футболчилари бор. Келинг, бугун шу ҳақида гаплашамиз.\nНикола Залевски "Рома"\nЧап латераль ўтган мавсум дебют қилиб, А Сериянинг фақат бир баҳсида ўйнаганди. Бу йил эса полякка кўпроқ имконият берилди. У мавсумнинг иккинчи ярмида асосий таркибдан ўрин олди ва Италия чемпионатининг 16 учрашувида майдонга тушди.\nТўғри, самарали ҳаракатлар амалга ошира олмади, аммо Конференциялар Лигасида 2та голли узатма берди. Никола яхши тайёргарлик кўрган футболчи экани сезилади. Бироқ келаси мавсум "Рома" чап қанотига "муқим ўрнашиб олиши" учун анча тер тўкишига тўғри келади.\nФеликс Афенья-Гьян "Рома"\nГаналик 2021 йил мартда "Рома" академиясига келди ва ўзини тезкор, чидамли ва ҳужумнинг исталган нуқтасида ўйнай олидиган футболчи сифатида намоён қилди. Афенья-Гьян А Сериядаги 3-ўйинида порлади: "Женоа"га қарши баҳсда захирадан майдонга тушди ва дубль қайд этиб, жамоасига ғалаба келтирди. Эътиборлиси, 2003 йил туғилганлар орасида А Серияда биринчи бўлиб гол урган йигитчага келаси кун Жозе Моуриньо қиммат кроссовка совға қилди.\nЭдоардо Бове "Рома"\nРимлик Эдоардо "Рома" ёшлар жамоаларининг барча босқичларидан ўтиб, бир йил аввал А Серияда дебют қилди. Марказий ярим ҳимоячи яхши пас бергани учун Примаверада юқори баҳоланган, бу йил эса Моуриньо уни асосий таркибга кўпроқ жалб қила бошлади. Натижада, Бове А Сериянинг 11 учрашувида иштирок этди ва 1та гол уришга эришди. Эҳтимол, келаси йил кўпроқ имкониятга эга бўлар?!\nЯнис Антист "Специя"\nМартиникалик 2-лигадаги ажойиб мавсумидан сўнг, 3.5 миллион эвазига "Тулуза"дан "Специя"га ўтди. Мавсум у учун муваффақиятли ўтди дея олмаймиз.\nАнтист аксарият вазиятларда шошиб қоларди, аммо барибир иқтидорини сезиш мумкин. Натижада Янис 18 баҳсда 1та гол урди ва 1та голли пас берди. Келаси мавсум ундан умид катта.\nМаттео Канчельери "Верона"\n"Рома" тарбияланувчиси бир йил аввал "Верона"га ижарага берилганди, аммо ўтган мавсум майдонга тушмади. Ижара яна бир йил муддатга узайтирилди ва ҳозир анча тажрибага эга бўлиб улгурди. Ўнг қанот латерали А Серия 12 баҳсида майдонга тушди ва 1 бор рақиб дарвозасини ишғол қилди. Қолаверса, Италия Кубогида ҳам яхши ўйин намойиш этди: гол уриб, голли узатма берди. Маттеонинг ижара муддати тугаган. Хўш, келаси мавсум уни қаерда кўрамиз?\nМустафа Сиссе "Аталанта"\nМустафа 2019 йил Гвинеядан Италия томон йўл олди. Шу йилнинг февралида эса "Ринашита Рефьюджиз" академиясидан "Аталанта"га кўчиб ўтиб, бергамоликлар шарафини ҳимоя қила бошлади: бу ерда кўпқиррали форвард истиқболини юқори баҳолашди. Қисқа вақт ичида у Примаверанинг 11 ўйинида 11та гол урди, шунингдек, А Серияда 3 марта захирадан майдонга тушиб, 1 бор рақиб дарвозасини ишғол қилди. Сисседан умид катта, лекин кўпроқ ўйнаши мумкин бўлган жамоага ўтгани маъқул.\nФабио Миретти "Ювентус"\nМарказий ярим ҳимоячи майдонда кўп нарса қила олади. Тўп учун курашда у анча фойдали, лекин шерикларига вазиятлар яратиб, юқорироқда ўйнашни кўпроқ маъқул кўради.\nМиретти А Серия 6 учрашувида майдонга тушган, лекин умумий 322 дақиқа ўйнади. Бироқ Фабио С-1 Сериянинг "Ювентус-23" жамоасида муҳим ўйинчидир. У 26 ўйинда 3та гол урган ва 4та ассист қайд этган. Миреттининг кўтарилиш вақти келди. Шу сабабли, ижарага кетиш ажойиб вариант!\nЭрон Хики "Болонья"\n"Болонья" 2020 йил 1,7 миллион еврога "Хартс"дан иқтидорли чап қанот ҳимоячиси билан шартнома имзолаганида, бундай натижага эришаман деб ҳаёлига ҳам келтирмаган бўлса керак. Ўтган вақт мобайнида Хики асосий таркибнинг доимий ўйинчисига айланиб, АПЛ вакиллари эътиборига тушди. "Ньюкасл" Хики учун 20 миллион таклиф қилди. Жорий мавсум Эроннинг ҳисобида 5 гол ва 1 голли пас бор. Шунингдек, "Болонья"нинг энг яхши футболчиларидан бири саналади.\nРауль Моро "Лацио"\n"Барселона" тарбияланувчиси "Лацио"га йўл олди ва жамоанинг машғулотдаги ўйинида Симоне Индзагини шунчалик ҳайратда қолдирдики, мураббий дарҳол уни асосий таркибга қўшиб олди, кўп ўтмай испаниялик А Серия ўйинида захирадан майдонга тушди. Бу мавсум тезкор вингер Примавера ўйинлари билан А Серияда захирадан майдонга тушилган учрашувларни кетма-кетликда ўтказди. У 11 учрашувда майдонга тушишга улгурди ва самарали узатмалар қайд этди. Агар у Саррининг талабларига кўникиб кета олса, катта эҳтимол билан келаси мавсум кўпроқ имкониятга эга бўлади.\nРаду Дрэгушин "Салернитана"\nИқтидорли марказий ҳимоячи "Юве"га 2018 йил келди ва Примаверада ўзини кўрсата олди. Раду ҳаттоки, 2020 йил декабрда Чемпионлар Лигаси доирасидаги баҳсда захирадан майдонга тушишга ҳам улгурди.\nЎтган ёз у "Сампдория"га ижарага берилди, лекин кўп ўйнамади. Аммо қишда "Салернитана"га бориб қўшилди, ўзини яхши намоён этди ва "денгиз отлари"га элитада қолишига ёрдам берди. Бақувват ҳимоячи "2-қаватдаги" ўйинларда ажойиб ҳаракатланади, очиғи бу борада у билан рақобат қилиш деярли имконсиз.\nСимоне Пафунди "Удинезе"\nРўйхатдаги энг ёш ўйинчилардан бири, "кичик зебралар"нинг ҳужумкор ярим ҳимоячиси эндигина 16 ёшга тўлди. Шунга қарамай, Симоне А Серияда захирадан майдонга тушиб, муносиб ўйин кўрсатди. Ўсмир йигит ёшлар жамоасининг 16 баҳсида иштирок этди ва 6та гол уриб, 7 голли пас берди. Айни дамда кўпчиликни ҳайрон қолдираётган бу йигитчани келгусида кузатиш қизиқарли бўлиши аниқ.\nМатиас Соуле "Ювентус"\nАжойиб техникага эга, чап оёқда стилистик жиҳатдан қайсидир маънода Дибалани эслатиб юборадиган ўнг қанот вингери 2020 йил "Велес Сарсфилд" клубида шуғулланди. Жорий мавсум эса Чемпионлар Лигасида ўзини кўрсатиб, 2та гол ва 3та голли пас беришга улгурди. Икки бор А Серия ўйинида майдонга тушди, аммо унга жуда кам вақт берилди. Италия элитасининг қатор клублари уни ижарага олиш истагида, бироқ "Юве" қарор қабул қилишда шошмаяпти.\nДестини Удогие "Удинезе"\n"Удинезе" чап қанот ҳимоячисини 4 миллион эвазига "Верона"дан сотиб олганди. "Мастифлар" ҳозир афсусланаётганига шубҳа йўқ. У мавсумни яхши ўтказди, 5та гол урди ва 4та голли узатма қайд этди. Бақувват ва бўйи баланд бўлган латераль "кичик зебралар" рақибларига ҳақиқий "бош оғриқ" бўлгани турган гап.\nДестини шу ёзда Алекс Сандрога ўринбосар сотиб олиши мумкин бўлган "Ювентус"нинг эътиборига тушиб улгурди. Бироқ туринликлар яхшигина пул тўлашига тўғри келади.\nЛука Ромеро "Лацио"\nРомеро ўтган йил "Мальорка"дан "Лацио"га ўтди ва 16 ёшида ўзини кўрсата олди. Лука айни дамда адаптация билан боғлиқ қийинчиликларга қарамай, аста-секинлик билан А Серияга мослашмоқда. Бироқ у вақт ўтган сари самарали ҳаракатларсиз бўлса-да, ажойиб ўйинида ўсиш яққол кузатилмоқда. Ромеронинг техникаси ва тезлиги ва тез фикрлаши ПСЖ вакилларини диққатини ҳам ўзига тортди. Клуб Мессининг маслаҳати билан уни шу ёздаёқ сотиб олмоқчи.\nЖоржо Скальвини "Аталанта"\n2015 йил марказий ҳимоячи Бергамо шаҳридаги академия томон йўл олди ва ўзини кўрсата олди. Жоржо барча ёшдаги жамоаларда сардор бўлди ва Италия ўсмирлар термасига чақирилди. Бу мавсум асосий таркиб учун муҳим қадамни ташлай олди: 18 ўйинда иштирок этди ва 1та гол урди. Манчини ҳам уни Миллатлар Лигаси баҳсларига чақиргани бежизга эмас.\nИталия суперкубоги ушбу мамлакатда ўтказилмайди 1\n20 июн 20:03:14\nErling Braut Haaland фойдаланувчининг фикрига жавоб бериш\nShu sanagalarimi be'malol ro'yxatga qo'shsa bo'ladi.Bulardan xech qanday kam joyi yo'q...\nAka siz sanaganlar deyarli 21 yoshdan kattalarku. Golden boy 21 yoshgacha bolganlarga beriladi\n20 июн 21:52:48\nBilmadimku bularning birontasi ololmasa kerak\n20 июн 21:40:41\nЗабихилло Уринбоеага беринглар. Богча терма жамоасидан бошлаб хаммасида уйнаб чиккан. ))))\n20 июн 21:18:32\nLuka Romero ko'p taraflama Messini eslatvoradi. Yaxshi iqtidor egasi\n20 июн 20:13:53\nI uzr og'ayni men yoshini qaramay yozib yubororibman.Rahmat eslatganiz uchun.Sog' bo'ling.\n20 июн 20:12:43\nBularni yoshi qani yozmedimi yoshini\n20 июн 19:46:08\n20 июн 19:42:32\nSassuolo dan Davide Frattezi,Jakomo Raspadori,Janluka Skamakka Empoli dan Pinamonti,Asllani Veronadan A.Barak Atalanta dan Mateo Pessina Torino dan Bremer,Singo ni bu ro'yxatga qo'shsa bo'ladi bu mavsum zo'r o'tkizdi.O'rtamiyona klublarda yaqol talanti bilan ko'tarildi.Esimda qolganlar shu.(Grand klublarni fudbolchilaridan tashqari,ularni bunday o'yinchilarni sanasa sanog'i yo'q)


Янгиликлар стр. 86\nВелоспортчиларимиз мавсумнинг илк стартини ўтказишди\nКеча Туркиянинг Аланья шаҳрида ўқув-машғулот йиғинини ўтказаётган терма жамоамиз илк мусобақада стартга чиқди.\n08.02.2021 10:44 davomini o'qish\nОғир атлетикачиларимизнинг Украина йиғини тугади, кейинги манзил Туркия\nОғир атлетика бўйича Ўзбекистон терма жамоаси Украинанинг Каменец-Подольск шаҳрида сўнгги машғулотини ўтказди. Украина, Молдова каби жамоалар билан ўтган йиғинни Баҳром Мендибоев мураббийлигидаги атлетларимиз кўтаринки руҳда якунлаб олишди.\n08.02.2021 09:14 davomini o'qish\nЭркин курашчиларимиз Анқарага йўл олишди\nКеча тонг саҳарда эркин кураш бўйича Ўзбекистон терма жамоаси делегацияси халқаро ўқув-машғулот йиғинида иштирок этиш мақсадида Туркиянинг Анқара шаҳрига жўнаб кетди.\n08.02.2021 08:25 davomini o'qish\nРоссия терма жамоаси ATP Cup турнири ғолиби бўлди\nТеннис бўйича Россия терма жамоаси Австралияда ўтказилган ATP Cup турнири ғолибига айланди.\n08.02.2021 06:49 davomini o'qish\nДзюдочиларимизнинг Туркиядаги йиғини айни авжида\nШу кунларда дзюдо бўйича Ўзбекистон терма жоамаси Туркиянинг Анталья шаҳрида халқаро ўқув-машғулот йиғинида иштирок этмоқда.\n07.02.2021 17:43 davomini o'qish\nIII Наврўз халқаро марафонига тайёргарлик муҳокама қилинди\nКеласи ой пойтахтимизда III Наврўз халқаро марафони бўлиб ўтиши режалаштирилган.\n07.02.2021 14:16 davomini o'qish\nТерма жамоамизда словениялик мураббий иш бошлаши мумкин\nҲозирда Примож Роглич ҳамда Тадей Погачар каби словениялик велоспортчилар жаҳоннинг энг етакчи райдерлари қаторида эътироф этилади.\n07.02.2021 11:52 davomini o'qish\nРустам Шоабдураҳмонов ўқ отиш спорти базасига ташриф буюрди\nКеча Ўзбекистон Миллий олимпия қўмитаси раиси Рустам Шоабдураҳмонов ўқ отиш спорти бўйича Ўзбекистон терма жамоаси вакилларининг машғулот жараёнини кўздан кечириш учун Мудофаа Вазирлиги спорт марказига ташриф буюрди.\n07.02.2021 07:19 davomini o'qish\nМОҚ раҳбарияти AIBA президенти қабулида бўлишди\n06.02.2021 16:38 davomini o'qish\nРустам Саидовни табриклаймиз!\nБугун бокс бўйича Сидней-2000 Олимпия ўйинлари совриндори Рустам Саидов таваллуд айёмини нишонламоқда.\n06.02.2021 14:47 davomini o'qish\nММА гўзали қўлқопсиз жангларда дебют қилди\nАмерикалик аралаш қоидалар жангчиси Пейж Ванзант қўлқопсиз жанглар промоушени - BKFC ташкилотида илк жангини ўтказди.\n06.02.2021 13:31 davomini o'qish\nҚишки спорт турларини ривожлантиришда Россия Олимпия қўмитаси билан ҳамкорлик қилинади\nАйни пайтда Ўзбекистон Миллий олимпия қўмитаси Бош котиби Ойбек Касимов хизмат сафари билан Россия Федерациясининг Москва шаҳрида бўлиб турибди.\n06.02.2021 13:20 davomini o'qish\nУрганчдаги спорт мактабида “Спортни сев, спорт билан яша!” шиори остида мусобақа ўтказилди\nУрганч шаҳридаги Спорт ўйинлари ва енгил атлетикага ихтисослаштирилган болалар-ўсмирлар спорт мактабида “Спортни сев, спорт билан яша!” шиори остида гандбол бўйича СЎЕАИБЎСМ очиқ биринчилиги ўтказилди.\n06.02.2021 12:39 davomini o'qish\nСирдарёда “Workоut” ва “Strееtbol” тушунчалари оммалашмоқда\n06.02.2021 11:15 davomini o'qish\nUFC ўн бир нафар жангчи билан шартномани бекор қилди\nUFC ташкилотдаги «кераксиз» жангчилар билан хайрлашишда давом этмоқда.\n06.02.2021 10:04 davomini o'qish


16 январ 2021, Тошкент вақти: 08:21\nОзодлик таъсири: Минора ва намозгоҳ бузилмайдиган бўлди\nАндижоннинг эски шаҳар қисмидаги Жоме меъморий мажмуи ҳудудида жойлашган 700 йиллик тарихга эга минора бузилиб, унинг ўрнига фонтан қуриш режаланаётганидан тарихчилар ва маҳаллий фаолларнинг ташвиш-хавотирлари борасида Озодлик 9 декабрь куни ёритган эди.\nОзодлик мақоласидан сўнг мутасадди ташкилотлар ва мутахасислардан иборат ҳукумат комиссияси тузилган ва комиссия аъзолари Андижонга бориб, вазият билан танишган.\nОлдинги лойиҳага кўра, минора ўрнида фонтан қурилиши режаланган эди.\nЎзбекистон Маданият ва Спорт ишлари вазирлиги Маданий мерос объектларини муҳофаза қилиш ва улардан фойдаланиш бошқармаси бошлиқ ўринбосари Абдусафий Раҳмоновнинг билдиришича, ҳукумат комиссияси хулосасига кўра, тарихий минорани бузиш режаси бекор қилинган:\n- Бўлди, ҳукумат комиссияси бузиш ишларини тўхтатди. Ҳукумат комиссияси хулоса берди. Ҳукумат комиссияси ўрганди, ўша жойдаги одамлар билан учрашди, ҳамма ёзганлар билан учрашди. Бирма-бир, ҳамма фикрларини айтди. Кейин хулосасини беришди, бунақа мумкин эмас, бузиш мумкин эмас деб,- дейди Абдусафий Раҳмонов.\nАндижондан олинган хабарга кўра, Озодлик мақоласидан кейин Жоме меъморий мажмуи олдидаги янги объектларнинг макети акс этган панно ғойиб бўлган. Паннодаги макетда минора ўрнида фонтан қурилиши акс этган эди.\nМаҳаллий тарихчилардан бирининг айтишича, бузилиши режаланган қадимий минора 700 йиллик тарихга эга бўлиб, унинг пойдевори 13- асрнинг иккинчи ярмига тегишли ва 19- асрнинг 2- ярмида минора қайта тикланган.\nБош вазирнинг Андижондаги Регистони\nМинора жойлашган худуддаги 2,5 гектар майдонни эгаллаган Жоме меъморий мажмуи ўрнида Бош вазир Шавкат Мирзиёев талаби билан “Андижон Регистони”ни қуриш ҳаракатлари кетаяпти. Дастлабки режага кўра, мажмуадаги 700 йиллик тарихга эга намозгоҳ ҳам бузилиши керак эди. Бироқ ҳукумат комиссияси намозгоҳ бузилишини ҳам тўхтатиш ҳақида хулоса берган.\nАндижон вилоят ҳокимлигидан олинган маълумотга кўра, Республика Архитектура ва қурилиш давлат қўмитаси раис ўринбосари Шуҳратхўжа Ҳошимов Андижонда 9 баллик зилзила хавфи борлиги ва минора бундай катта зилзилага чидамсизлигини айтиб, уни бузиш борасида киритган таклиф киритган ва ушбу таклиф асосида буйруқ чиққан эди. Ҳукумат комиссияси хулосасидан сўнг бу буйруқ бекор қилинган.\nАрхитектура ва қурилиш давлат қўмитасидан олинган маълумотга кўра, Шуҳратхўжа Ҳошимов раис ўринбосари лавозимидан бўшатилган ва 5 январь куни унинг ўрнига бошқа одам тайинланган.\nҲошимовнинг ишдан кетишига минора билан боғлиқ воқеа сабаб бўлганми ёки йўқ, буниси Озодликка маълум эмас.\nМаҳаллий тарихчилар ва бир гуруҳ фаоллар минора ва намозгоҳнинг бузилишига қарши чиқиб, Бош вазир Шавкат Мирзиёев номига норозилик мактуби йўллаганди. Ўзбекистон Маданий мерос объектларини муҳофаза қилиш ва улардан фойдаланиш илмий ишлаб чиқариш Бош бошқармаси ҳам ушбу ёдгорликлар бузилишига қарши чиққан эди.\nШунингдек, ЮНЕСКОнинг Париждаги бош қароргоҳи мутахасислари ҳам Андижондаги ушбу тарихий ёдгорликлар билан боғлиқ вазиятни ўрганаётган эди.\nМажмуида жорий йилнинг мартида реконструкция ишлари бошланади, ҳозирда таъмирга тайёргарлик кетаяпти. Янги лойиҳага кўра, мажмуада минора ва намозгоҳни сақлаб қолган ҳолда, янги ўзгаришлар киритилади.\nҲозирча Озодликда янги лойиҳанинг режаси ва макетлари мавжуд эмас.\nБузилиши тўхтатилган Жоме меъморий мажмуи таркибига кирувчи 700 йиллик тарихга эга намозгоҳда 90-йилларнинг биринчи ярмида машҳур Абдували қори Мирзаев имомлик қилган эди. Имом бундан 20 йил муқаддам - 1995 йилнинг ёзида Россияга учиб кетаётган пайтда Тошкент аэропортининг самолётга олиб борувчи йўлагидан сирли ғойиб бўлганидан буён ҳануз дараксиз қолмоқда.


23 август куни Чеченистоннинг Шали туманида барпо этилган «Рамзан Қодиров» номидаги муҳташам масжиднинг очилиш маросими бўлиб ўтади. Масжид лойиҳасининг муаллифи – ўзбекистонлик меъмор Абдуқаҳҳор Турдиев. ...\nГрознийдан сўнг иккинчи ўринда турадиган Аргун шаҳри ҳокими этиб Рамзан Қодировнинг 28 ёшли қариндоши Хас-Магомед Қодиров тайинланди. Рамзан ... совға бўлди», — дейди Каримов.Алви Каримов Хас-Магомед Қодиров ва Рамзан Қодиров яқин қариндош экани ҳақидаги хабарларни рад этди. «Гарчи ...\nРамзан Қодиров Чеченистон раҳбари лавозимидан кетмоқчи\nраҳбари Рамзан Қодиров республика президенти лавозимини якунлаш ниятида. Бу ҳақда «ТАСС» хабар бермоқда. «Республика раҳбари лавозимидан кетмоқчиман», ...\nЛукашенко Рамзан Қодировни орден билан тақдирлади\nПрезиденти Александр Лукашенко Чеченистон раҳбари Рамзан Қодировни Халқлар дўстлиги ордени билан тақдирлади. Бу ҳақда «Korrespondent.net» хабар бермоқда. Таъкидланишича, Қодиров «Беларусь ва ...\nРамзан Қодиров ва Муҳаммад Салоҳ. Миср терма жамоаси машғулотидан фоторепортаж\nКеча, 10 июнь куни Грознийдаги «Ахмат Арена» стадионида Миср терма жамоаси мухлислар учун очиқ машғулот ташкил этди.\nкиши жароҳат олгани ҳақида хабар берилган эди. Чеченистон раҳбари Рамзан Қодиров мазкур масала юзасидан ўз муносабатини билдирди. Бу ҳақда ...\nраҳбари Рамзан Қодиров АҚШнинг мазкур минтақадаги инсон ҳуқуқларининг бузилиши ҳақидаги даъвосига мутлақо қарши эканлигини билдирди ва АҚШ давлат котиби ... инсон ҳуқуқлари бузилаётгани ҳақидаги баёнотни эълон қилган эди. Рамзан Қодиров эса мазкур фикрни мутлақо инкор қилган. Унинг сўзларига ...\n7 апрель куни Чеченистон раҳбари Рамзан Қодиров ўзининг «Telegram»даги каналида «Роскомнадзор»нинг Россия ҳудудида «Telegram» фаолиятини чеклаш бўйича қарорини изоҳлади. Унинг ...\nАбу-Даби валиаҳд шаҳзодаси шайх Муҳаммад бин Зайд ал-Наҳайёнга ҳам шу мазмундаги мактуб жўнатилгани ҳақида Беларусь президенти матбуот хизмати маълум қилган.


Франк-Вальтер Штайнмайер - xabar.uz\nШавкат Мирзиёев Франк-Вальтер Штайнмайер ва Мун Чжэ Инга табрик йўллади\nШавкат Мирзиёев Германия Федератив Республикаси Президенти Франк-Вальтер Штайнмайерни миллий байрам – Германия бирлиги куни билан ...\nМаърифат асри деб аталган XXI юзйилликда ҳам инсоният қирғинбарот урушлар домида қолмоқда. Минглаб одамларнинг ёстиғини қуритаётган қонли кураш ва қўпорувчилик ҳаракатлари муқаддас дин номи ила амалга оширилмоқда.\nФедератив Республикаси Федерал президенти Франк-Вальтер Штайнмайер Урганч давлат университети ректори Баҳром Абдуллаев номига ташаккурнома йўллади. Жаноб Франк-Вальтер Штайнмайер университетда ... ташаккурини етказишни сўраган. Маълумот учун, Германия Президенти Франк-Вальтер Штайнмайер мамлакатимизга расмий ташрифи доирасида шу йилнинг ...\nтаклифига биноан Германия Федератив Республикаси Федерал Президенти Франк-Вальтер Штайнмайер 27-29 май кунлари расмий ташрифи билан мамлакатимизда ... белгилаб олинди. Германия Федератив Республикаси Федерал Президенти Франк-Вальтер Штайнмайер Мустақиллик майдонига ташриф буюрди. «Hyatt Regency ...\nГермания президенти Хоразмда кутиб олинди\nбўлиб турган Германия Федератив Республикаси Федерал президенти Франк-Вальтер Штайнмайер 29 май куни Хоразм вилоятига келди. Бу ҳақда ЎзА ...\nГермания президенти Хоразмга йўл олди\nтаклифига биноан Германия Федератив Республикаси Федерал президенти Франк-Вальтер Штайнмайер расмий ташриф билан мамлакатимизда бўлиб турибди. Олий ... президент Хоразм вилоятига жўнаб кетди, деб хабар бермоқда ЎзА. Франк-Вальтер Штайнмайер Урганч давлат университети профессор-ўқитувчилари ...\nГермания президенти Тошкентдаги Гёте ҳайкали ва боғи очилишида қатнашди\nФедератив Республикаси Федерал Президенти Франк-Вальтер Штайнмайер Тошкентдаги Гёте институтида бўлди. Ушбу муассаса олдидаги майдонда бунёд этилган Йоҳанн Вольфганг Гёте ҳайкали ва боғи ... ҳайкали ва боғи очилиш маросимида қатнашди. Бу ҳақда «ЎзА» ёзмоқда. Франк-Вальтер Штайнмайер Ўзбекистонда Гёте сиймосига эҳтиром мамлакатларимиз ...\nтаклифига биноан Германия Федератив Республикаси Президенти Франк-Вальтер Штайнмайер 27 май куни расмий ташриф билан мамлакатимизга ... шоҳсупага кўтарилди. Давлат мадҳиялари янгради. Шавкат Мирзиёев ва Франк-Вальтер Штайнмайер фахрий қоровул сафи олдидан ўтди. Фото: Президент ...\nГермания президентини расмий кутиб олиш маросими бўлиб ўтди (видео)\nтаклифига биноан Германия Федератив Республикаси президенти Франк-Вальтер Штайнмайер 27 май куни расмий ташриф билан мамлакатимизга ...


Бугун Вашингтонда АҚШ Давлат Котиби Колин Пауэллнинг Исроил ва Фаластин ўртасида рамзий тинчлик режасини ишлаб чиққан “Женевa келишуви” муаллифлари билан учрашиши кутилмоқда.\n03 март 2021, Тошкент вақти: 07:41\nМазкур ҳужжат ҳафта бошида Женевада Исроилнинг собиқ Адлия Вазири Йосси Бейлин ва Фаластиннинг собиқ вазири Ясир Обид Раббо ўртасида имзоланди.\nТинчликни ўрнатиш йўлида икки давлатнинг муросага бориши кераклигини назарда тутган режа Исроил раҳбарияти томонидан танқид қилинган эди.\nПауэлл тинчлик учун ҳаракат қилаëтганлар билан, улар кимлар эканлигидан қатъи назар учрашиб, уларнинг ғояларини эшитишга ҳақлилигини таъкидлади.\nПайшанба куни АҚШ Президенти Жорж Буш тинчликни ўрнатишга қаратилган ҳаракатлар АҚШ етакчилигидаги “Йўл харитаси”, деб номланган тинчлик режаси принципларини ўз ичига олган бўлса, уни олқишлашини таъкидлади\n- Ўйлайманки, бу келишув “Йўл харитаси” принципларидей самаралидир. Шунингдек, террорга қарши кураш, хавфсизлик чораларини кучайтириш ва Фаластининг демократик ҳамда эркин давлат сифатида шаклланиши муҳимлигини ҳам унутмаслик керак, - деди Жорж Буш.\nФаластин жанггарилари “Йўл харитаси” ҳамда “Женева келишуви”ни рад этди.


'Тутқундаги малика' яна Ғарб матбуотида - BBC O'zbek\nImage caption Қўшиқчиликдаги уринишлар...\n"Ўзбекистон диктаторининг бир пайтлар ҳаммани ўзига қаратган қизи Гулнора Каримова шуҳрат чўққисидан пастга қулаётгани тафсилотларини тўхтовсиз твитлаб тургани ўтган йил Марказий Осиёдаги энг қизиқарли ҳикоя бўлди", деб ёзади Британияда нашр этиладиган Экономист ҳафталиги.\nЖурналнинг ёзишича, жорий йил Twitter хабарлари тўхтаб қолди ва унинг тақдири ҳали ҳам сирли қолмоқда.\n"Ўзини поп-қўшиқчи сифатида ҳам тақдим этган Каримова хоним шубҳали тарзда бойиб кетган ва кейин Оврўподаги жиноий текширувларнинг ҳам объектига айланганди", дейди Экономист яна.\nЖурнал "... у синглиси ва онасини сеҳргарлик билан шуғулланишда айблаганди", дея оила аъзолари билан очиқчасига қилган жанжаллари ҳақида гапираркан, феврал ойидан бери омма кўзидан ғойиб бўлгани ҳақида айтади.\nШунингдек мақолада Каримова хоним бойликлари қўлдан кета бошлагач, отаси Ислом Каримов қўли остидаги Ўзбекистонда инсон ҳуқуқлари поймол қилинаётган айрим ҳолатларни танқид қилишга ҳам журъат қилгани эслаб ўтилади.\nМуаллиф шу зайл Гулнора Каримова мамлакатдаги қудратли жосуслик хизмати бошлиғи Рустам Иноятов билан жангга киришгани, Иноятов уни ўлдиришга урингани борасидаги даъволарига тўхталади.\n"Унинг Twitterдаги пойма-пой ёзишмалари уй қамоғига ташлангунига қадар давом этди", дейди муаллиф ва шу билан дунёдаги "энг ёпиқ мамлакатлардан бирига очиқ бўлган ноёб дарча ёпилди".\nШунингдек, Экономист "ўтган ҳафта ичкарига яна бир кўз ташлаш" имконияти туғилгани ҳақида ёзади.\nХабарларга кўра, Каримова хоним Wi-Fiсиз ушлаб турилгани хабар қилинган Тошкентдаги дабдабали хонадонидан янги аудиоёзувни олиб чиқишга муваффақ бўлинган.\nУнда президентнинг қизи ўзи ва 16 ёшли қизига "итлардан баттар" муносабат қилинаётгани ва тиббий эътиборга мухтожлигини билдирган.\n"Ўтган ҳафта Би-би-си онлайнга қўйган аудиоёзувда у ўзининг энг аввало нима учун ҳибс қилинганини билмаслигини айтади".\nЭкономист мухбири айни ўринда Ўзбекистонда мустақил адлия тизими йўқлиги ҳақида ёзади. Унга кўра, танқидчилар, жумладан, Британиянинг собиқ элчиси ҳамда Ўзбекистондан қочиб чиққан собиқ расмийнинг гапларига кўра, мазкур ҳолат Каримова хоним бойликларини тўплаётган пайтда қўл келган. "Улар Гулнора Каримова кончилик ва телеком корхоналари дохил турли бизнесларни солиқ полициясидаги қўли эгрилар ёрдами билан ўғирлаганини айтишади".\n"Шундай экан, ҳамдардлик билдириш қийин", деб ёзади журнал.\nЭкономистнинг мақоласи, Гулнора Каримованинг қандай Женевада Ўзбекистоннинг БМТдаги элчиси бўлгани, бир пайтлар АҚШ дипломатик ёзишмаларида мамлакатдаги "энг нафратланилган шахс" ўлароқ таърифлангани ҳақидаги тафсилотларга тўхталади.\nЭнди эса, журналнинг ёзишича, Каримова хоним отаси атрофидаги унга ташланишга фурсат пойлаб юрган қудратли одамлар тарафидан четлатилган кўринади.\nУнинг муаммолари 2012 йил Швед журналистлари Teliasoneraни 3G лицензиясини сотиб олган пайтида Ўзбекистондаги ширкатга 300 миллион доллар пора берганликда айблашлари ортидан бошланганди.\nШвейцарияда олиб борилган текширувлар ортидан Каримова хонимга тегишли ҳисобларидаги 900 миллион доллардан ортиқ маблағ музлатилди. Бошқа Оврўпо давлатларида ҳам ноқонуний пулларни қонунийлаштириш амаллари юзасидан текширувлар бошланди.\nЭкономист мухбири кейин Каримова хонимнинг мусиқа соҳасидаги уринишлари, Женевадаги 20 миллион долларлик уйига ўзбек диссидентларидан бири кириб олгани, унинг эса уйдан Ўзбекистон музейларидан ўғирланган санъат намуналарини топгани ҳақидаги даъволарига ўрин беради.\n"Ўзбекистоннинг ўзида у солиқ полицияси нишонига айланди", деб ёзади Экономист.\n"Жаноб Каримов буларнинг барчаси ҳақида нима деб ўйлаши ё-да, қизининг ишлари ҳақида унга нималар маълумлигини билиш имконсиз", дейди мухбир.\nМақолада ёзилишича, Тошкентдаги сарой машмашаларини кузатиб бораётган одамлар президент ўз қизи унинг обрўсига катта зиён эканини англаб етганига ишонишади ва хавфсизлик хизмати раҳбарлари унга Ғарбдаги муаммолари ҳақидаги далилларни етказишган бўлиши мумкин.\nШунингдек, муаллиф Гулнора Каримованинг 21 ёшли ўғли кичик Ислом Каримовнинг матбуотга берган интервюсига тўхталган. У ҳам бобоси билан учрашишга ҳаракат қилганлари, аммо қўриқчилар бунга йўл қўйишмаганини айтганди. Шунингдек, у онаси билан мартдан бери хабарлашмагани ва унинг ҳаётидан хавотир олиши ҳақида билдирган.\nМақола сўнггида 2014 йил декабрида Ўзбекистонда парламент сайловлари ва бундан кейин президентлик сайловлари кутилаётганини эслатилади.\n"Кўндаланг қолаётгани 76 ёшли ва миш-мишларга кўра, хасталикдан азият чекадиган катта Каримов жаноблари президентликка ўз номзодини қўядими-йўқми деган саволдир", дейди муаллиф.\nРеспубликани Совет Иттифоқи қулаганидан бери бошқариб келаётган Каримов жаноблари нималарни режалаётгани хусусида бирон бир ишора бермаган.\nОлдинроқ, Каримова хоним отасининг ўрнини эгаллаши мумкинлиги ҳақида гап-сўзлар чиққанди.\n"Қудратни қўлга олишни истагида бўлганлар учун, уни саҳнадан четлатишнинг айни пайти бўлиб кўринаётган бўлиши мумкин", дея хулоса қилади мақола муаллифи.\nВашингтон пост: "Тутқундаги малика"нинг ғайриоддий ҳикояси\nАйни пайтда "Вашингтон пост" нашри ҳам "Ўзбекистоннинг "ҳибсдаги маликаси"нинг ғайриоддий ҳикояси" номли мақола чоп этган.\nУнда ҳам бир пайтлар Ўзбекистонда энг қудратли аёл ва отасининг сиёсий меросхўри сифатида кўрилган, поп-қўшиқчи ва дизайнер, Америка дипломатлари махфий ёзишмаларида "Ўзбекистонда энг ёмон кўриладиган шахс" сифатида тақдим қилинган Гулнора Каримованинг сўнгги муаммолари ҳақида сўз боради.\nГазета ҳам Гулнора Каримованинг яқинда Би-би-сига йўллаган аудиоёзуви тафсилотларига эътибор қаратган.\nШунингдек, "Вашингтон пост" бизнеслари қўлдан кетиб, уй қамоғига ташланган пайтдагина Каримова хоним Ўзбекистондаги инсон ҳуқуқлари аҳволи борасида "хавотир" билдиргани ҳақида ёзаркан, Ҳюман Райтс Вотч ташкилотидан Эндрю Штролейннинг Би-би-си Ўзбек Хизматига берган интервюсидан иқтибос келтирган.\n"У шубҳасиз, Ўзбекистонда инсон ҳақларининг мунтазам топталаётганидан хабардор бўлган. У бу маълумотларни журналистлар ва инсон ҳақлари гуруҳларига тақдим қилиши мумкин эди. Аммо қилмади", - деб айтганди Эндрю Штролейн.


Фуқародан 30 минг доллар талаб қилган кадастр ходими ушланди – nuqtai nazar\n01.11.2019 STOP КОРРУПЦИЯ1 718\nБош прокуратура ҳузуридаги Департаментнинг Фарғона вилоят бошқармаси ДХХ вилоят бошқармаси ходимлари билан ҳамкорликда ўтказилган тезкор тадбирда «Ер тузиш ва кўчмас мулк кадастри» давлат корхонаси Олтиариқ туман филиали мутахассиси Э.М. ва бошқаларнинг пора олиш жинояти фош этилди. Бу ҳақда Бош прокуратура матбуот хизмати хабар қилди.\nМаълум бўлишича, улар олдиндан тил бириктириб, фуқаролар О.Н. ва Ф.Т.ларнинг ишончига кириб, «М» фермер хўжалигига тегишли такрорий экиндан бўшаган 5 гектар ер майдонини О.Н.нинг номига боғдорчилик йўналиши учун ажратиб бериш ва туман ҳокимининг қарорини чиқартириб беришга ваъда берган. Эвазига 30 000 доллар талаб қилган.\nШундан 22 000 доллар ва 28,5 миллон сўм пулларни фирибгарлик йўли билан олган вақтида ашёвий далиллар билан ушланган.\nҲолат юзасидан «Ер тузиш ва кўчмас мулк кадастри» давлат корхонаси Олтиариқ тумани филиали 2-тоифали мутахассиси Э.М. ва бошқаларга нисбатан Жиноят кодексининг 168 («Фирибгарлик») ва 28,211-моддалари («Пора бериш») билан жиноят иши қўзғатилиб, тергов ҳаракатлари ўтказилмоқда.


Инновацион ривожланиш вазирлиги Илмий фаолиятга оид давлат дастурлари доирасида молиялаштириладиган фундаментал, амалий тадқиқотлар ҳамда инновацион лойиҳалар танловига аризаларни ФАҚАТ www.fan-portal.uz орқали қабул қилинишини маълум қилади. Юртимизда коронавирус бўйича эълон қилинган карантин даврида лойиҳалар қоғоз шаклда қабул қилинмайди.\nШу муносабат билан лойиҳаларни фан йўналишлари бўйича белгиланган муддатда ва танлов қоидаларида келтирилган шартларга мувофиқ тарзда электрон тақдим этишингизни сўраймиз. Барча ҳужжатларни сканер қилиниб, ПДФ форматда www.fan-portal.uz порталига жойлаштирилиши талаб этилади.\nБелгиланган муддатда фан йўналишлари бўйича электрон шаклда тақдим этилмаган лойиҳалар танловга қабул қилинмайди. Танловга битта лойиҳа келиб тушган тақдирда қайта танлов эълон қилинади ва натижаси бўйича агар лойиҳа келиб тушмаса, дастлаб келиб тушган лойиҳа раҳбари билан музокара ўтказилиб, салоҳиятига кўра ИТКга чиқарилади.\nДастлабки техник экспертизадан ўтмаган лойиҳалар танловнинг кейинги босқичига тавсия этилмайди.\nЭслатма: Танловга тақдим этилган лойиҳаларнинг натижалари тўғрисидаги маълумот www.mininnovation.uz веб-сайтида “Танловлар” рукнининг “натижалар” интерфаол хизмати орқали эълон қилинади.\nИнновацион ривожланиш вазирлиги танловга тақдим этилган лойиҳалар ва уларнинг натижалари тўғрисида индивидуал маълумот беришга мажбур эмас.\nwww.fan-portal.uz веб-саҳифаси орқали электрон рўйхатдан ўтказилиши билан боғлиқ техник муаммолар юзасидан саволлар: (97) 774-25-50, (99) 306-86-21 – Ахборот технологияларини жорий этиш бўлими ёки murojaat@mininnovation.uz электрон манзили орқали қабул қилинади.\nТанловлар бўйича топширилган айрим илмий лойиҳаларнинг молия…\nОлимлар олдига янги вазифалар қўйилди\nУЙДА ҚОЛ ВА ВАЗИРДАН СОВҒА ОЛ ИЖТИМОИЙ АКЦИЯСИ ДАВОМ ЭТАДИ …


Бухоро ҳайъати Мустафо Камол Отатуркка Амир Темур қиличини тақдим этган эди - Zamin.uz\nБухоро ҳайъати Мустафо Камол Отатуркка Амир Темур қиличини тақдим этган эди\nТурк қўшини 1922 йил 30 августда эришган ғалабаси билан асло кишанга рози бўлмаслигини кўрсатди.\nТуркияда 30 август – Ғалаба байрами нишонланмоқда. Бундан 98 йил аввал, 1922 йилнинг 30 августида атоқли йўлбошчи Мустафо Камол Отатурк ва унинг дўстлари қўмондонлигидаги армия Думлупинар мавзеида кечган жангларда қаҳрамонларча ғалаба қозонган эди. Мустамлакачи кучлар устидан қозонилган ушбу ғалаба замонавий Туркия ҳаётида ҳам муҳим сана ўлароқ байрам қилинади. Ушбу шонли сана муносабати билан Туркиянинг Ўзбекистондаги Фавқулодда ва мухтор элчиси Меҳмет Сурайё Эр баёнот берди.\n«Тарихи шон-шарафларга тўла қаҳрамон Туркия Қуролли кучлари бу ғалабаларни ўз шижоати ва озодликка бўлган ишончи туфайли қўлга киритган эди. Бу буюк зафарлари билан турк халқи ҳеч кимга бўйин эгмаслигини, турк давлати асло бўйинтуруққа банди бўлмаслигини бутун жаҳонга яна бир бор ғолибона намойиш этди. Халқимиз ҳатто энг қийин шароитларда ҳам озодлиги ва мустақиллигини ҳимоя қила олишини, ўз суверенитети учун ҳеч иккиланмай жонини фидо қилишга тайёр эканини, тарихда кўп марта бўлганидек, амалда яна бир бор исботлади», – дейди Туркия элчиси.\nДипломатга кўра, турклар тарих саҳнасида минг йиллар давомида дуч келган таҳдидлар ҳозирги асримизда бошқача шаклларда намоён бўлмоқда.\n«Мамлакатимизнинг боқийлигини кўролмайдиган барча ғаламислар тўдаси ва хоин террорчи ташкилотларга қарши қатъий курашимизни ҳар жабҳада муваффақият билан олиб бормоқдамиз. Бундан бир аср олдин миллатимизга Севр шартномасини мажбуран қабул қилдиришга бўлган уринишларни миллий озодлик урушида қандай чиппакка чиқарган бўлсак, бугунги кунда ҳам халқимизга мажбуран қабул қилдиришга уринилаётган миллий манфаатларимизни камситувчи иддаоларга худди шундай жавоб беришга тайёрмиз.\nШу сабабли давлатимиз Туркиянинг ва Кипр туркларининг Ўртаер денгизининг шарқий қисмидаги манфаатларини камситишга қаратилган асоссиз уринишларга қарши музокараларда ҳам, очиқ майдонда ҳам қатъият билан кураш олиб бормоқда. Халқимиз ўз ҳақини 98 йил аввал Мангал тоғи этаклари ва атроф тепаликларда кечган қирғинбарот урушларда қаҳрамонона ҳимоя қилиб, Онадўлининг бир қарич еридан ҳам воз кечмаганидек, бугун ҳам ватаннинг бир томчи сувидан воз кечмаслигини бутун дунёга намойиш этмоқда», – дейди элчи Меҳмет Сурайё Эр.\nДипломат бир аср аввалги миллий озодлик курашида ўзбек қардошлар ҳам кўмак берганини қайд этар экан, Туркия бу ёрдамни ҳеч қачон унутмаслигини таъкидлайди.\n«Ота юртимиздаги қардошларимизнинг бундан роппа-роса бир аср олдин ўз ризқидан орттириб, миллий озодлик курашимизни қўллаб-қувватлаш учун Онадўлидаги қардошларига юборган моддий ёрдамини турк халқи ҳеч қачон унутмади. Олийжаноблик билан кўрсатилган бу самимий кўмак минг бир машаққат билан ташкил этилаётган Туркия Республикасига катта мадад бўлди. Буюк озодлик юришидан кейин бош қўмондон Мустафо Камол Отатуркнинг «Армиялар! Илк нишонингиз – Ўртаер денгизидир. Олға!» деган буйруғи билан Измирни душман ишғолидан озод қилган ғолиб қўмондонга Бухоро Халқ Республикаси ҳайъати келтирган Амир Темур қиличларидан бири тақдим этилган.\nБуларнинг барчаси Думлупинар ғалабасини бугунги Ўзбекистон билан муштарак тарихга, 30 август – Ғалаба байрамини умумий шодиёнага айлантирмоқда. Муштарак тамаддунга эга умумий тарихимизда бу каби қардошлик ва бирдамлик намуналари талайгина. Биз кучли қардошлик ришталарига асосланган стратегик шериклик даражасидаги Туркия Ўзбекистон алоқаларини янада кучайтириб, ривожланишни истаймиз, умумий саъй-ҳаракатларимизда ҳар доим янги зафарлар ёр бўлишини тилаймиз», – дейди Туркия элчиси.\nДипломат бугунги авлодга фаровон келажак қолдириш учун фавқулодда фидокорлик кўрсатган қаҳрамонлар, республика асосчиси Ғозий Мустафо Камол Отатурк ҳамда қуролдош дўстлари, шаҳидлар ва тараққиётга ҳисса қўшган барча давлат арбобларини эҳтиром ила ёдга олган. «Замин» янгиликларини «Вконтакти»да кузатиб боринг\n28-05-2020, 23:11, Жамият\n14-07-2018, 20:57, Жамият\nҚамариддин Шайхов дунё миқёсида Президент Эрдўған билан селфига тушган илк журналист бўлди\n25-06-2017, 23:23, Жамият


"Бухоро Гранд" меҳмонхонасида Ўзбекистон Республикаси Туризмни ривожлантириш давлат қўмитаси раисининг маслаҳатчиси Содиқ Бадак иштирокида учрашув бўлиб ўтди. Унда воҳамиздаги қатор туристик фирмалар, меҳмонхона хўжаликлари, музейларнинг раҳбарлари, гид-таржимонлар қатнашишди. Республика Туризмни ривожлантириш давлат қўмитаси, вилоят ҳокимлиги, Бухоро туризми ҳамкор ташкилотлари ассоциацияси ва бошқа ташкилотларнинг ўзаро ҳамкорлигида уюштирилган мазкур учрашувда қадимий гўшамизда туризм¬ни янада равнақ топтириш истиқболлари муҳокама қилинди.\nВилоят маданият бошқармасида Ўзбекистон Республикасининг "Коррупцияга қарши кураш тўғрисида"ги қонуни тарғиботига бағишланган давра суҳбати бўлиб ўтди. "Коррупция — тараққиёт кушандаси" деб номланган ушбу тадбирда вилоят прокуратураси, маданият бошқармаси масъул ходимлари, тизимдаги ташкилотлар раҳбарлари ва ОАВ вакиллари иштирок этди.\nТадбир давомида мутасаддиларнинг бир қатор маърузалари тингланди, "Жиноятга жазо муқаррар" номли видео-ролик йиғилганларга намо¬йиш қилинди. Жамият ривожига салбий таъсир кўрсатаётган муаммолар муҳокама қилиниб, улар қандай бартараф этилаётгани тўғрисида маълумот берилди. Давра суҳбатида иштирокчилар ўзларини қизиқтирган саволларга мутасаддилардан атрофлича жавоб олдилар.\nБухоро давлат университетида Ўзбекистон Республикаси Ички ишлар вазирлиги Ёнғин хавфсизлиги институти ва вилоят ёнғин хавф¬сизлиги бош¬қармаси билан ҳамкорликда вилоят ҳудудида жойлашган объектлар раҳбарлари учун ўқув-амалий йиғин ташкил этилди.\nЙиғиндан кўзланган асосий мақсад объект раҳбарларини ёнғин хавфсизлигини таъминлашнинг асосий талаблари билан таништириш, уларнинг айни вазиятларда ҳаракатланиш усуллари бўйича билимларини ошириш, амалий кўникмалар ҳосил қилишдан иборат.\nЎқув доирасида ёнғин профилактикаси куни муносабати билан ўтказилган ўт ўчириш техникалари намойиши ҳам йиғин қатнашчиларининг назарий билимларини амалиётда синаш имконини берди.\nЎн кунлик ўқув якунида иштирокчилар тест шаклидаги якуний аттестациядан ўтказилади ва сарҳисоб синовидан муваффақиятли ўтганларга махсус сертификатлар топширилади.


Японияда 10-20 йилдан кейин роботлар ишчи кучларнинг қарийб ярмини ташкил қилиши мумкин\n16:22 / 03.12.2015\nСунъий ақл ўрнатилган роботлар яна 10-20 йилдан кейин Японияда ҳозирда одамлар томонидан бажариб келинаётган ишларнинг учдан бир қисмидан кўпроғини бажариши мумкин. Бу ҳақда ТАСС Япониянинг NHK телеканали берган маълумотга таяниб хабар тарқатди.\nУлар супермаркет ишчи, такси ҳайдовчиси, меҳмонхона фарроши, қоровул каби лавозимларни эгаллаши мумкин, дейилади Номура тадқиқот институти томонидан тайёрланган баёнотда.\nНомура институти Япониядаги «Номура секьюритиз» инвестицион банки қошида фаолият олиб боради. Уларнинг таҳлилчилари Японияда кенг тарқалган касблар учун зарур бўлган билим ва кўникмаларни компьютер таҳлилидан ўтказишди. Робот техникаси тараққиёти бўйича прогнозлар шуни кўрсатдики, сунъий ақл эгалари мавжуд 601 турдаги ишлардан 235 тасини бажара олишади. Ҳозирги вақтда мазкур ишлар билан тахминан 25 миллион одам — 49 фоиз мамлакатнинг умумий ишчи кучи шуғулланиб келмоқда.\nШу билан бир вақтда, ўрганиш натижалари роботлар одамлар билан фаол мулоқот қилиш билан боғлиқ касбларда инсонларнинг ўрнини босолмаслигини кўрсатди. Мисол учун, шифокорлар, ўқитувчилар, экскурсия уюштирувчилари ва ҳаттоки парикмахер касби эгаларини робот билан алмаштириб бўлмайди. Шунингдек, бу таҳлиллар иқтидор талаб қиладиган касблар жумладан, мусиқачи, кинорежиссёр ва бошқа шунга ўхшаш касблар учун ҳам амал қилади.


Жаҳон лидерлари Москвадаги ҳодисанинг якунланганига ўз муносабатларини билдирар эканлар, терроризмни қораламоқдалар.\nБаъзи раҳбарлар Чеченистон урушини сиёсий йўл билан ҳал этишга даъват этдилар.\nГермания канцлери Герхард Шрёдер нобуд бўлганлар қариндошлари ва яқинларига тазия изҳор этар экан, гаровдагилар, шу жумладан бир неча германияликнинг озод этилишини ижобий баҳолади.\nАҚШнинг Россиядаги элчиси Александр Вершбоу Россия раҳбариятини нобуд бўлганлар сони унча катта бўлмагани учун қутлади.\nИсроил бош вазири Ариэл Шарон Россия президенти Владимир Путин тутган позицияси ва ҳаракатларига юқори баҳо берди. Шарон мазкур операция бошқа мамлакатлар учун терроризм билан муросага бориб бўлмаслигини намойиш қиладиган сабоқ бўлиши керак, деб таъкидлади.\nХитой ташқи ишлар вазирлиги Москва ҳодисалари қурбонларига ҳамдардлик изҳор этди, Путинни эса қўллаб-қувватлади.\nФранция ташқи ишлар вазири Доминик де Вильпен “терроризм бўҳрондан озиқа олади”, дер экан Москва театри биносида одамларнинг чечен гуруҳи томонидан гаровга олиниши Чеченистондаги урушни сиёсий йўл билан ҳал этиш вақти келганини намойиш қилганини таъкидлади.\nШвеция ташқи ишлар вазири Анна Линд эндиликда чечен можароси янада оғирлашиши мумкин, деб фикр билдирди. Одамларни гаровга олиш ҳодисаси эса Россия ҳукуматининг чеченлар билан музокара олиб бориш ихтиёрини камайтирди, деди Швеция расмийси.


ТОШКЕНТ, 16 сен — Sputnik. Америкалик рэпер Канье Уэст ўзининг Twitter᾽даги саҳифасига дзюдо бўйича машғулотда бўлган Россия президенти Владимир Путин суратини жойлади.\n16 сентябрь куни эълон қилинган суратда Россия етакчисининг 2016 йилда дзюдо бўйича Россия терма жамоаси вакиллари билан учрашуви акс этган. Дзюдочи Муса Могушков билан машғулотда Путин рақибини йиқитмоқда.\n“Биринчи рақамли қоида: Ye᾽ни тингла”, - дея шаҳр ёзилган суратда. Ye Уэстнинг тахаллуси ва альбомининг номидир.\nҚўшиқчи Путин сурати ва шарҳ бир-бирига қандай боғлиқлигига аниқлик киритмаган.\nИюль ойи бошида рэп йўналишида ижод қилувчи америкалик қўшиқчи Канье Уэст АҚШ президенти пойгасида иштирок этиш ниятида эканини маълум қилган эди. Сайловолди пойгада у мустақил номзод сифатида иштирок этишни режалаштирган эди.